Geoffrey Oryema - Wikipedia\nUr sonadeg gant Geoffrey Oryema en Alamagn, e miz Meurzh 2001\nGeoffrey Oryema (16 a viz Ebrel 1953 - 22 a viz Mezheven 2018) zo ur soner ha kaner genidik eus Ouganda. E 1977 e voe lazhet e dad, Erinayo Wilson Oryema, hag a oa ministr e gouarnamant Ouganda, ha tec'hout a reas Geoffrey eus ar vro. Bevet en deus e Pariz, e Normandi, hag abaoe 2009 emañ o vevañ e Breizh, e Plañvour.\nKanañ a ra Geoffrey Oryema e meur a yezh : e swahileg, en atcholeg, e gandaeg, yezhoù eus Ouganda, hag ivez e saozneg hag e galleg. Seniñ a ra gant meur a venveg, en o zouez lod eus Afrika (kora, nang) koulz ha gitar-tredan.\nAnavezet eo er bed a-bezh abaoe e eil albom, Beat the Border. Kenlabouret en deus gant sonerien evel Peter Gabriel ha sonadegoù en deus graet en Europa, er Stadoù Unanet, e Japan, e Brazil, en Aostralia... E 1994 e oa bet o seniñ e Woodstock 94, da lidañ 25 bloaz ar festival hollvrudet.\nBeat the Border (1993)\nNight to Night (1996)\nThe African Odysseus/Best Of (2002)\nFrom The Heart (Long Tale Recordings) (2010)\nReal World: Geoffrey Oryema: Night To Night\nThe Lyre of the African Odysseus, A conversation with Geoffrey Oryema\nAdtapet diwar « https://br.wikipedia.org/w/index.php?title=Geoffrey_Oryema&oldid=1800934 »\nKemmoù diwezhañ degaset d'ar bajenn-mañ d'an 27 Gou 2018, da 10:45.


Pajenn:Imitation ar Verc’hes Vari.djvu/306 - Wikimammenn\nPajenn:Imitation ar Verc’hes Vari.djvu/306\nHa da souffr oc’h eus-c’hui abers an dud ? Guëiit var ar groas-se, eus an oll dadou an hini ar muia outraget, eus an oll vistri ar muia dispriget, eus an oll vignonet ar muia abandonet, eus an oil dud just ar muia persecuted\nAbers an ifern eo ec’h andurit ? Guelit Jesus var e groas, exposet da oll furol an ifern.\nHa credi a reôt-c’hui en em glem da veza trætet gant re a rigol, pa gonsiderit an Tad eternel oc’h exerci e oll rigol a enep e vab muia-caret !\nDoue hac en a zigaç deoc’h eur boan demporel benac e punition eus ho pec’hejou ? Petra e teu da veza ar poaniou-se, mar ho c’homparachit gant ar re en deus anduret Jesus evit ho telivra dioc’h ar poaniou eternel ?\nPrenet oun bet, a leverrot, en eur gonsideri ho crucifi, dre ar souffrançou gries meurbet eus a un Doue. Ah ! just eo e defe un ene evel-se prenet, just eo e defe, dre e souffrançou, un hevelidigues benac gant he redemptor.\nVa mab, qen dishenvel oc’h dious Jesus, dre ar vertuziou, ma lavaro deoc’h ho crucifi eo consolant beza da viana un nebeut henvell ountan dre ar poaniou.\nHo pet recours eta d’ho crucifi, en ho poaniou, en ho chagrinou, en ho tentationou. Poqit dezan memes neuse gant caiantes. Star-\nAdtapet diwar « https://br.wikisource.org/w/index.php?title=Pajenn:Imitation_ar_Verc’hes_Vari.djvu/306&oldid=113498 »\nKemmoù diwezhañ degaset d'ar bajenn-mañ d'an 2 Gen 2018, da 14:45.


Skiant-faltazi | A ! Lenn...\nCategory Archives: Skiant-faltazi\nProjet oXatan, Fabrice Colin, Frañs (2002)\nUr romant skiant-faltazi evit ar grennarded eo Projet oXatan.\nN’eo ket ar wezh kentañ din kejañ ouzh Fabrice Colin war va hent, lennet em boa Cyberpan dija.\nPevar c’hrennard, daou baotr ha div blac’h, zo desavet en un ti evel breudeur ha c’hoarezed. Advabet int bet gant ur c’houblad pinvidik-mor goude marv o zud, pa oant 3 bloaz. Emaint o chom en un ti bras ha modern e kreiz ur park, war Meurzh. Gouzout a ouezont ez eus ur gêr pelloc’h, met n’int ket bet morse : pa seller pishoc’h outi, ar baradoz a vevont ennañ abaoe o yaouankiz a denn muioc’h-muiañ d’un toull-bac’h.\nGant an oad, e teu skiant dezho, hag ar vaouez a ra war o zro en em ren en un doare drol. Desachet int war-zu an diavaez, daoust d’an dañjerioù niverus.\nBamet on gant al lusk a zo er romant-mañ. N’eus ket tu da gavout hir e amzer ennañ. Ouzhpenn-se, n’eo ket luziet, kompren a reer pep tra diouzhtu. Lipet eo perzhioù-ene an tudennoù, en em stager buan outo. Dreistordinal eo an endro ivez, deskrivet eus ar c’hentañ hep na vije torret e benn d’al lenner.\nKavout a ra din eo ur skrid mestroniet-kenañ (daoust ma chomfe ur par fazioù-reizhskrivañ en embannadur em eus lennet, a-ratozh-kaer evit bezañ studiet er skolajoù, koulskoude : kasaüs !!), hag a c’hell boulc’hañ ar gaoz war sujedoù niverus : pouez ar familh, an tadegezh, buhezegezh ar c’hrouiñ buhezioù, ha kement ‘zo.\nUr bennoberenn vihan eo, er jener-se, seul binvidik seul verr.\nOber un evezhiadenn\t| tags: Colin, Fabrice, oXatan, Projet\t| posted in Galleg, Romantoù, Skiant-faltazi, Yaouankiz\nPapa, maman, mon clone et moi, Christophe Lambert, Frañs (2012)\nN’eo ket ul lennadenn vras, 39 pajennad nemetken, met c’hoant em eus da gomz diwar e benn peogwir e kavan divoutin ar soñj.\nEn dazont e tremen an istor, d’ur mare ma vezer en e vleud, ken-ken, gant teknologiezh ar c’hlonoù. Gellout a ra an dud pinvidik, eta, lakaat o anv en ur program saveteiñ o bugel : ma tichañs dezhañ mervel e c’hello bezañ erlec’hiet gant e glon, a zo kousket en ur voest ispisial er c’hav.\nProfitañ a ra Charly eus ezvezañs e dud evit dihuniñ e glon, en deus ezhomm e labouro evitañ.\nE gwirionez on bet dipitet gant an istor, a gavan kontet fall a-walc’h ha ne gemer ket hec’h amzer war ar mareoù pouezus. Ar fin, dreist-holl, a zo kontet kalz re vuan, pa oa kroget mat an afer e penn kentañ… Met ar soñj a gavan dispar. Spi em eus e vago ijin tud all a denno muioc’h a amann diouzh an danvez pinvidik-mañ.\nOber un evezhiadenn\t| tags: Christophe, clone, Lambert, maman, moi, Papa\t| posted in Galleg, Romantoù, Skiant-faltazi, Yaouankiz\nMargaret Atwood, Istor ar vatezh ruz, bro-Ganada (1985)\nGwelet em boa ar film pa oa deuet er-maez e 1990, ur film en doa lakaet ac’hanon diaes-kenañ. Gant se, ne oan ket entanet evit lenn al levr, hag en deus lakaet ac’hanon diaes-kenañ ivez… e-pad pell, met pas betek ar fin. Kalz sklaeroc’h ha dedennusoc’h eo al levr e gwirionez.\nD’am soñj e prou diaesamant al lenner eo savet mat an oberenn. Enouet eo an harozez, enouet eo al lenner. N’he deus droed d’ober netra : na lenn, nag ebatal e doare pe zoare. Pep tra zo divlaz, pep jestr zo arvarus, ha pa ne vije nemet un taol-lagad. Lakaet en deus ac’hanon da soñjal en Ar c’hoarier echedoù gant Zweig war ar poent-se.\nKemer a ra he amzer Margaret Atwood evit deskrivañ ar gevredigezh hollvelour he deus lec’hiet he zudennoù enni. N’eo nemet tamm-ha-tamm e evod diouzh an eñvorennoù a laosk an harozez da bignat en-dro traoù pouezus eus an amzer-dremenet. Ha p’en em lak an traoù e plas e vezer higennet da vat.\nAr pezh a zisplij din en oberenn eo ar santimant ez a re bell ar skrivagnerez ganti e-keñver stad ar merc’hed : un tres brasaet a-ratozh, pa soñjer eo gouest da zeskrivañ ken munut ha gant kement a wirionded an endro ha diabarzh an ti. Ober a ra efed un daolenn-eztaoler. Kemenn a ra : diwallit, n’eo ket un istor emaon o kontañ nemetken, met ur manifesto diwar-benn stuz ar merc’hed, er bed-se pe er bed a vevomp ennañ. Hag an dra-se a gavan ponner un tammig. Da skouer, al leurenniñ ijinet ganti evit an engehentiñ ; ar fed e vije liammet kement tra ouzh un astez relijion, ar fed e vije kabestret an holl c’hoantoù revel dindan boan a varv… Lakaat a ra ar preder a-us d’an istor, hag e kavan un tammig re eeün an doare.\nMet d’am soñj eo gras da se, peogwir eo aes da zikodiñ, eo bet dibabet e lakaat e brezhoneg e-lec’h nousped all war ar memes sujed : Avec joie et docilité gant Johanna Sinisalo, da skouer.\nHag evel m’eo kemennet er pennad-digeriñ, ar pezh a laka al levr-mañ da vezañ poanius da lenn eo dreist pep tra an hevelebiezh a zo etre nann-buhez grosaet an harozez ha stad ar merc’hed e meur a vro eus ar bed, en deiz a hiziv c’hoazh.\nMuioc’h a lañs a zeu tamm-ha-tamm e-barzh an istor. Echuiñ a ra al levr en un doare plijus, ha soutil a-walc’h, ar wezh-mañ.\nOber un evezhiadenn\t| tags: Atwood, istor, Margaret, ruz, vatezh\t| posted in Brezhoneg, Romantoù, Saozneg, Skiant-faltazi\nAn diskoulm diwezhel, Youenn Olier (1976)\nGant gwir abeg marteze, n’emañ ket pezhioù-c’hoari Youenn Olier e-touez e oberennoù lennegel brudet. En e bennad-digeriñ d’An diskoulm diwezhel e lak war-wel ar skrivagner kerentiezh ar pezh-c’hoari gant an temoù a bled ganto en Enez ar Vertuz, nemet eo lec’hiet an ober en un amzer tostoc’h diouzhomp. E gwirionez ez eo kreñv a-walc’h endro politikel ar brezel yen hag eñvor lazhadegoù an eil brezel-bed er pezh, daoust ma chomfe en un amzer n’eus ket anezhañ e gwirionez.\nPetra eo an temoù-se ? Meur a hini a welan, met bodet e c’hellont bezañ dindan unan bras : ha gellout a ra un den en em lakaat e plas Doue ?\nDedennus a-walc’h eo da lenn, daoust d’un nebeut techoù fall. Hep bezañ ur mailh war ar c’hoariva e kav din eo re helavar ar pezh-mañ evit bezañ gwallzedennus war ul leurenn. Ret e vije bezañ ijinus-meurbet war al leurenniñ evit tennañ dioutañ jestroù, dilec’hiadennoù pinvidik. Chom a ra war dachenn ar preder, hep bezañ skañvaet gant emzalc’hoù denel omp boazet outo hag a zougfe ar ster. C’hoariva da lenn, eta.\nAn eil tra eo an dibaboù yezh, a-fed geriaoueg dreist-holl. Ne blij ket re din desachañ an evezh war se diouzh boaz peogwir e kav din e tiskouez an dibaboù-se ur bern traoù diwar-benn personelezh ar skrivagner, ar pezh a zoujan evel-just. Met aze e vez implijet kement a c’herioù iskis ma plant ur seurt estreniezh en destenn. Un afer tregantad eo marteze. Ne soñj ket din e kredfe den pe zen embann an destenn-mañ hiziv hep reiñ dezhañ ur stumm un disterig lennabloc’h.\nEvit ober ho soñj e c’hellit pellgargañ an destenn amañ.\nOber un evezhiadenn\t| tags: diskoulm, diwezhel, Olier, Youenn\t| posted in Brezel, Brezhoneg, C'hoariva, Politikerezh, Prederouriezh, Skiant-faltazi\nLa malédiction Grimm 2 : L’expédition H.G. Wells, Polly Shulman, Stadoù Unanet (2013)\nEvit diskoulmañ itrik al levrenn gentañ e oa bet ret mont da furchal e-barzh un dastumadeg ispisial all : an dastumadeg Wells. E-barzh honnezh e vez strollet objedoù tennet eus oberennoù skiant-faltazi. Just a-walc’h, ar c’hrennard a zo e-kreiz ar jeu el levr-mañ, Leo, a zo barrek-kenañ war ar bitellat. Ambochet eo gant Daspugn traezoù amprestabl Kêr New-York, goude m’eo en em welet, e-unan, war ur vekanik da vont en-dro e-barzh an amzer bihanaet, o touarañ dirak e fri war e vurev.\nKalz gwelloc’h eo an eil levrenn-mañ eget an hini gentañ, hervezon. Marteze peogwir e plij muioc’h din ar skiant-faltazi eget ar marvailhoù ! Met krog eo ar skrivagnerez da gavout he merkoù ivez, kredabl. Dedennusoc’h eo an tudennoù hag an avañtur. Tro a zo da implijout meur a dra tennet eus romantoù Wells, Jules Verne ha skrivagnerien all, ha da zaremprediñ tud istorel. Dreist eo kemer harp war skrivagnerien evit sevel un istor nevez, peogwir e ro c’hoant da addizoloiñ an oberennoù kozh ha ne vezont ket lennet nemeur gant ar re yaouank a-vremañ.\nOber un evezhiadenn\t| tags: expédition, Grimm, malédiction, Polly, Shulman, Wells\t| posted in Avañtur, Galleg, Istor, Moliac'h ha Faltazi harozek, Romantoù, Saozneg, Skiant-faltazi, Yaouankiz\n1 Evezhiadenn\t| tags: Colin, Cyberpan, Fabrice\t| posted in Galleg, Moliac'h ha Faltazi harozek, Skiant-faltazi, Yaouankiz


1 Corintios 5 CCO - Jial tɨdsiˋ íˈˋ quiáˈˉ dseaˋ - Bible Gateway\n1 Corintios 5 Chinanteco de Comaltepec (CCO)\nJial tɨdsiˋ íˈˋ quiáˈˉ dseaˋ i̱ ˈléeˊ có̱o̱ˈ˜ dseamɨ́ˋ\n5 Jo̱ fɨ́ɨˉɨ ˈnʉ́ˈˋ, dseaˋ rúˈˋnaaˈ dseaˋ quiáˈˉ Dseaˋ Jmáangˉ, e nɨcalɨseáˋ júuˆ jee˜ ˈnʉ́ˈˋ e seengˋ jaangˋ ˈnʉ́ˈˋ e jéeiñˋ lafaˈ dseamɨ́ˋ quiáˈrˉ i̱ dseamɨ́ˋ i̱ catɨˊ gángˉ quiáˈˉ tiquiáˈrˆ. Jo̱ dseángˈˉ eáamˊ ˈlɨˈˆ e jo̱, co̱ˈ jɨˋguɨ jaléngˈˋ dseaˋ i̱ jaˋ cuíingˋ Dseaˋ Jmáangˉ jaˋ jmóorˋ lajo̱. 2 Jo̱ dsʉˈ ˈnʉ́ˈˋ mɨˊ ˈnooˋbɨ jmɨjløngˈˆ yaang˜naˈ, jo̱ dsʉˈ lɨ́ˈˆ lɨˊ ˈnéˉ e nijmeáangˈ˜ yaang˜naˈ fɨˈíbˆ uíiˈ˜ e jo̱. Co̱ˈ i̱ dseañʉˈˋ i̱ jmóoˋ e ˈlɨˈˆ lajo̱ ˈnéˉ e niˈǿømˆbaˈre jee˜ ˈnʉ́ˈˋ, dseaˋ lɨ́ɨngˊnaˈ dseaˋ quiáˈˉ Dseaˋ Jmáangˉ. 3 Jo̱ dsʉˈ e jáˈˉ e jaˋ seengˋ jnea˜ jee˜ ˈnʉ́ˈˋ fɨˊ na lajeeˇ lana, jo̱ dsʉˈ lafaˈ seemˉbaa có̱o̱ˈ˜ ˈnʉ́ˈˋ fɨˊ na, jo̱baˈ laˈeáangˊ có̱o̱ˈ˜ Fíiˋnaaˈ Dseaˋ Jmáangˉ nɨcaˈɨ́ˉbaa íˈˋ laco̱ˈ catɨ́ɨngˉ quiáˈˉ i̱ dseaˋ i̱ jmóoˋ e ˈlɨˈˆ lajo̱. 4 Jo̱baˈ mɨ˜ seáangˈ˜ rúngˈˋnaˈ lajaléngˈˋnaˈ, dseaˋ lɨ́ɨngˊnaˈ dseaˋ quiáˈˉ Dseaˋ Jmáangˉ, lɨ́ɨˊ e lafaˈ seemˉbaa jee˜ ˈnʉ́ˈˋ jo̱guɨ cajo̱ nilɨseemˋ cǿøngˋ có̱o̱ˈ˜ ˈnʉ́ˈˋ e güeaˈˆ ˈgøngˈˊ quiáˈˉ Fíiˋnaaˈ Jesús. 5 Jo̱baˈ i̱ dseañʉˈˋ i̱ caˈéeˋ dseeˉ do ˈnéˉ nijáangˈ˜naˈr fɨˊ jaguóˋ fii˜ i̱ ˈlɨngˈˆ i̱ siiˋ Satanás e laco̱ˈ niˈíingˉ ngúuˊ táaiñˋ. Jo̱baˈ mɨ˜ nigüéengˉtu̱ Fíiˋnaaˈ Dseaˋ Jmáangˉ fɨˊ jmɨgüíˋ la, jangámˉ nileángˋ jmɨguíˋ quiáˈrˉ.\n6 Jo̱baˈ fɨ́ɨˉguɨ́ɨ ˈnʉ́ˈˋ, dseaˋ rúˈˋnaaˈ, jaˋ ˈnéˉ faˈ e nijmɨjløngˈˆ yaang˜naˈ cuaiñ˜ quiáˈˉ e jo̱. Dsʉco̱ˈ nɨñíˆbaˈ lají̱i̱ˈ˜ júuˆ ró̱o̱ˋ e féˈˋ lala: “Jo̱ có̱o̱ˈ˜ capíˈˆ quie̱bˈˆ nijméˉ e niró̱o̱ˉ lajɨˋ ca̱˜ iñíˈˆ.” 7 Jo̱ co̱ˈ lajo̱b lɨ́ɨˊ, jo̱baˈ fɨ́ɨˉɨ ˈnʉ́ˈˋ, dseaˋ rúˈˋnaaˈ dseaˋ quiáˈˉ Dseaˋ Jmáangˉ, e ˈnéˉ cabˈˊ séeˆnaˈ jaléˈˋ e ˈlɨˈˆ e ˈléeˊ quíiˉnaˈ e lɨ́ɨˊ lafaˈ quie̱ˈˆ e nɨsɨngɨ́ngˈˊ, jo̱ lajo̱baˈ nilíingˉnaˈ lafaˈ e iñíˈˆ e lɨ́ɨˊ có̱o̱ˈ˜ ca̱˜ e jaˋ quiéengˋ quie̱ˈˆ e gøˈˊ dseaˋ Israel mɨ˜ tɨˊ jmɨɨ˜ Pascua. Jo̱ dseángˈˉ lafaˈ e iñíˈˆ dob lɨ́ɨngˊ ˈnʉ́ˈˋ. Jo̱ Dseaˋ Jmáangˉ i̱ lɨ́ɨngˊ i̱ Joˈseˈˋ Jiuung˜ quiáˈˉ Fidiéeˇ, íˋbingˈ i̱ cacó̱ˉ jaléˈˋ dseeˉ quíˉiiˈ mɨ˜ cajángˈˋ ˈñiaˈrˊ e cajúiñˉ fɨˊ dseˈˋ crúuˆ, 8 jo̱baˈ ˈnéˉ e nijmóˆnaaˈ jmɨɨ˜ Pascua e ngocángˋ dsiˋnaaˈ jo̱guɨ e guiʉ́ˉ dsiˋnaaˈ, dsʉco̱ˈ e jo̱b e lɨ́ɨˊ lafaˈ e iñíˈˆ e jaˋ quiéengˋ quie̱ˈˆ, co̱ˈ ˈnéˉ e nijmóˆnaaˈ e jmɨɨ˜ jo̱ e jaˋ ɨˊ dsiˋnaaˈ jaléˈˋ e ˈlɨˈˆ o̱ˈguɨ e saangˋ dsiˋnaaˈ, co̱ˈ jaléˈˋ e ˈlɨˈˆ lajo̱ lɨ́ɨˊ lafaˈ e iñíˈˆ e quiéengˋ quie̱ˈˆ e nɨsɨngɨ́ngˈˊ do.\n9 Jo̱ e fɨˊ ni˜ jiˋ quiéˉe e nɨcajméˈˆe quíiˉnaˈ lamɨ˜ jéengˊguɨ do fɨ́ɨˉɨ ˈnʉ́ˈˋ e jaˋ quɨ́ngˈˋnaˈ jee˜ jaléngˈˋ i̱ dseaˋ i̱ jmóoˋ ta˜ ˈléeˊ có̱o̱ˈ˜ jaléˈˋ e lɨ́ˋ dsíiˊ ngúuˊ táaiñˋ. 10 Jo̱ dsʉˈ e júuˆ jo̱ o̱faˈ cafɨ́ɨˉɨ ˈnʉ́ˈˋ e niˈnaangˉ yaang˜naˈ conguiaˊ có̱o̱ˈ˜ jaléngˈˋ i̱ dseaˋ i̱ jmóoˋ jaléˈˋ e ˈlɨˈˆ lajo̱, o̱si có̱o̱ˈ˜ jaléngˈˋ i̱ eáangˊ iing˜ e sɨlɨ́ɨˈˇ jaléˈˋ e seaˋ fɨˊ jmɨgüíˋ, o̱si có̱o̱ˈ˜ jaléngˈˋ i̱ jmóoˋ ɨ̱ɨ̱ˋ, o̱si có̱o̱ˈ˜ jaléngˈˋ i̱ jmiféngˈˊ jaléngˈˋ diée˜ i̱ o̱ˈ jáˈˉ. Co̱ˈ song iing˜naˈ e niˈnaangˉ yaang˜naˈ conguiaˊ e quíingˈ˜naˈ jee˜ jaléngˈˋ i̱ dseaˋ lana, jo̱baˈ ˈnéˉ e niˈnaamˉ yaang˜naˈ fɨˊ jmɨgüíˋ la. 11 Jo̱ e labaˈ sɨˈíˆ e cafɨ́ɨˆɨ ˈnʉ́ˈˋ e dseángˈˉ jaˋ quɨngˈˆnaˈ jee˜ i̱ dseaˋ i̱ jíngˈˉ e lɨ́ɨiñˊ dseaˋ quiáˈˆ Dseaˋ Jmáangˉ jo̱ dsʉˈ jmóoˋbre jaléˈˋ e ˈlɨˈˆ e lɨ́ˋ dsíiˊ ngúuˊ táaiñˋ, o̱si e eáangˊ iiñ˜ e sɨlɨ́ɨˈrˇ jaléˈˋ e seaˋ fɨˊ jmɨgüíˋ, o̱si e jmiféiñˈˊ jaléngˈˋ diée˜ i̱ o̱ˈ jáˈˉ, o̱si e ngɨrˊ ta˜ quie̱ˊ jaléˈˋ adseeˋ, o̱si e jmóorˋ ta˜ ɨ̱́ˈˋ méeˊ, o̱si e jmóorˋ ɨ̱ɨ̱ˋ é. Jo̱ có̱o̱ˈ˜ jaléngˈˋ i̱ dseaˋ lana jɨˋguɨ co̱ˈ quiáˈˉ cøˈˆnaˈ íˆnaˈ jaˋ seáangˈ˜ rúngˈˋnaˈ có̱o̱ˈr˜. 12-13 Jo̱ dsʉˈ jnea˜ jaˋ catɨ́ɨnˉn e niˈɨɨ˜ɨ íˈˋ quiáˈˉ jaléngˈˋ dseaˋ i̱ jaˋ lɨ́ɨngˊ dseaˋ quiáˈˉ Dseaˋ Jmáangˉ, co̱ˈ Fidiéeˇbingˈ i̱ niquidsiˊ íˈˋ quiáˈˉ lajaléngˈˋ i̱ dseaˋ íˋ. Jo̱ dsʉˈ ˈnʉ́ˈˋ, dseaˋ lɨ́ɨngˊnaˈ dseaˋ quiáˈˉ Dseaˋ Jmáangˉ, ˈnéˉ niˈɨ́ɨˆbaˈ íˈˋ jee˜ laˈóˈˋ rúngˈˋnaˈ. Jo̱baˈ fɨ́ɨˉɨ ˈnʉ́ˈˋ e ˈnéˉ niˈǿømˆbaˈ jee˜ ˈnʉ́ˈˋ i̱ dseaˋ i̱ caˈéeˋ dseeˉ do.


Preder | EMGLEV AN TIEGEZHIOÙ\nDielloù ar rann : Preder\nBezañ kristen zo bezañ gwriziennet dre ret\nEmbannet da Kerzu 29, 2017 gant emglev\n…daoust d’ar pezh a lavvar ar Pab Frañsez, ar Samaritan mat ne sonj ket eveltañ :\n– ne zegemer ket an den en e di ;\n– paeañ a ra dezhañ un ostaleri da c’hortoz e c’hellfe distreiñ d’e vro ;\n– karitez a ziskouez, ha n’eo ket kengrediezh rediek gant ar galloud politikel evel bremañ…\nHoll gelennadurezh an Iliz a ya a-enep Babel, un tour unyezhek a glasker sevel a-nevez.\nAr re n’o deus ket ar feiz eo diaes dezho kompren savboent an Iliz katolik, hogen gant ar video-mañ e c’hellint kompren un tamm bennak.\nPouezus eo evit EAT, seul-vui ma-z eus en EAT izili ha n’int ket krederien met a zegemer ar fed n’eo ket sotoni kelennadurezh sokial an Iliz, a zo daou-vilvedel hag hervez ar feiz katolik n’emañ ket dogmad “difaziüsted ar Pab” da vezañ dalc’het e kont en degouezh-mañ : e zifaziusted a zo e par an dogmadoù nemetken (displegañ ar Gredo). War boentoù al c’hoazh ez eo nec’hus-tre Frañsez evit ar gatoliked ordinal pa fell dezhañ urzhiañ belegezed ha aotren ar gomunion d’an dud torrdimezet hag addimezet. Mont a ra aze penn-da-benn a-enep dogmad belegiezh ar C’hrist predet gant an Iliz hag ar Briedelezh sakramantel (met se zo un afer all !)\nNe yelo ket EAT da Langoned\nEmbannet da Mae 5, 2017 gant emglev\nUr c’helou trist eo. Ar gevredigezh “Mignoned ar Brezhoneg“, aozerien Gouel Broadel ar Brezhoneg, ne anavezont ket o mignoned. Da “Vignoned ar Brezhoneg” e lavaromp ez int faziet : ne fell ket dezho bezañ mignoned ganeomp daoust ma-z omp-ni mignoned d’ar brezhoneg abaoe 1947. Evit ar wech kentañ en istor EAT eta ez eo berzet deomp dor “Gouel Broadel ar Brezhoneg” .\nEmbannet e Preder, Stourm "Pro Life"\t| 1 evezhiadenn\nDesevel bugale e brezhoneg : un abadenn war Brezhoweb !\nEmbannet da Here 23, 2016 gant emglev\nHerve Catta : Goulennoù Mab-den\nEmbannet da Eost 20, 2016 gant emglev\nPeder levrenn vihan 30 pajennad pep hini, e brezhoneg hag e galleg.\n1. War ar marv ;\n2. War an horoskopoù ;\n3. War istoregezh tudenn Jezuz, hag eñ ez eo Doue ?\n4. War an dehandizh (pe an helazhañ, an eutanaziezh)\nDaou zoare evit o c'haout : pe dre Briceminister AMAN(levrioÃ¹ EAT eo a\nvez gwerzhet gant 'levrdier')\npe War eeun : lakaat 4,50 (ar mizou-kas eo, evit ur bennozh Doue emaint)\nEAT K/greven 29800 Trelevenez.\nDesevel bugale e brezhoneg\nEmbannet da Even 19, 2016 gant emglev\nNiverenn miz Mae ar gelaouenn BREMAÑ a ginnig un teuliad war dodenn ar sevel bugale e brezhoneg. http://www.skolanemsav.com/kelaouennou/breman-408-05.2016.html\nN’eus ket mui a frankiz-eztaoliñ e Frañs\nEmbannet da Even 8, 2016 gant emglev\nEr video-mañ e klever ur c’hargiad eus ar Stad c’hall o tiskleriañ ez eo al lezennoù e Frañs dwb internet ar re strishañ eus ar bed.\nLavarout ara e fell dezho serriñ o beg da Soral, Dieudonné, Henry de Lesquen (Radio courtoisie).\nEvel Henry de Lesquen eo bet serret e gont Twitter da Boris Le Lay, hep tremen dre al lez-varn !\nBez e c’heller burutellañ mennozhioù Le Lay hogen ar frankiz ezteurel a zo ur gwir penndalc’hel a zo e danjer bras.\nErlec’hiadur ar boblañs er C’hwec’hkogn\nEmbannet da Ebrel 28, 2016 gant emglev\nAr gartenn-mañ a gomz gwelloc’h eget ur brezegenn hir.\nE rannbarzh Breizh e kaver sifr izelañ ar C’hwec’hkogn, met n’eo ket kontet Liger Atlantel er sifr-se, mar befe kontet e vefe ar sifroù en tu all da zek marteze.\nUn dra all a zo da verzout en emdroadur etre 2005 ha 2014 : (8,11/3,47)= + 234 %, ar pezh a verk ez eo e Breizh B4 ez a ar buanañ ar c’hresk er bloavezhioù-mañ e Frañs.\nOuzhpenn ar ‘melting pot” abaoe an Dispac’h Gall hag a zo aet kalz war washaat goude ar c’hentañ brezel bed, hag a zo o vuanaat bepred abaoe oc’h ober d’ar Vretoned kuitaat o bro da labourat e lec’h all e teu d’en em staliañ en hor bro kalz a C’hallaoued a orin eta, ha neuze ez eus ivez ouzhpenn 8% a dud aralleuropat.\nMa seller ouzh ar rannbarzhioù all e c’heller rakwelout e vo daougementet ar sifr-mañ a-raok 10 vloaz, sellit ouzh an emdroadur er PDL da skouer a zo aet eus 8,24 % da 14,8 %.\nPenaos ‘ta e c’hellje Breizh mirout he yezh gant an daou c’hour-lanv-se ?\nAr pezh a zo nevez ouzhpenn eo n’eo ket kristen an darn vras eus an dud-se.\nNec’hus eo evit ar c’henvevañ er gevredigezh, pa n’eo ket mui talvoudoù ar relijion gristen boutin etre an dud er gevredigezh, ar pezh a oa e diazez ar peoc’h hag ar c’henvevañ er gevredigezh, betek nevez ‘zo e Breizh, ha n’eo ket gouest an tebet “talvoudoù ar Republik” da c’hoari d’e dro ar roll-se abalamour m’he deus ar republik-se un termenadur faos eus an Den :\n– klask a ra diskar ar relijion gristen (1789, 1881, 1905…) ;\n– ne zouj ket ouzh ar Vuhez (lezenn Veil-Giscard 1973)\n– ne zouj ket ouzh ar familh (an torr-dimeziñ, lezenn Taubira…)\n– ar frankiz revel ‘pep hini zo libr gant e damm kig’ (lezenn an hilastalerezh, ar bilulenn, ar sioc’hananadurioù)\n– (…) (…)\nHag an Emsav, dilezet gantañ ar vroadelouriezh kristen evit ur gleizelouriezh nay, siwazh a zo evel kalemarc’het gant ar gleizelourien c’hall, a zo, an holl anezho, Jakobined e-keñver hor broad (sellout ouzh afer Naoned e Breizh, pe an adaozadur rannbarzhel).\nEmañ ar gwir gant Roparz Hemon : Poent eo distagañ hor c’harr diouzh hini Bro-C’hall. Hogen n’eo ket gallus er mare-mañ. Pezh a chom gwir d’am soñj eo e rank ar brezhoneg servijañ da venveg evit derc’hel d’hon identelezh brezhon-kristen el ledenez-mañ.\nTresadennoù hudur Frilouz war 7seizh.info\nEmbannet da Ebrel 14, 2016 gant emglev\nDa heul klemmoù an dud (en o zouez re izili EAT) ha zoken, diouzh hon eus klevet, re skipailh “7seizh.info”, ez eo bet tennet kuit ar bajenn a dresadennoù hudur, bet treset gant “Frilouz” he deus feuket bras meur a hini ac’hanomp.\nAet e oa an den betek hon daeañ gant ur ger kaset deomp amañ.\nBennozh da Zoue !\nSeurt traoù divalav ne oant ket bet gwelet biskoazh betek-hen e brezhoneg.\nE galleg, ne lavaran ket.\nAn doujañs ouzh ar relijion a zo ret. Unan eus “mentoù” mab-den ez eo ar relijion, an hini donañ.\nAn doujañs ouzh ar veleien evel beleien a zo un dra gaer, pa skeudennont Hor Salver en hon touez. Pec’herien int moarvat evel an holl, ha grevus-tre eo degouezhioù ar re a gouezh er vaboriadezh / bedofiliezh seul vui maz int tud a zo e karg eneoù,\nhogen tagañ ar velegiezh hec’h-unan evit keloù-se a zo direizh, dizonest, treitour, ha gwashoc’h : diheñchañ a ra an eneoù gwanañ a zo endeo dic’houez-mat war draoù ar relijion gristen a zo relijion ar garantez : “Doue ‘zo karantez” (1 Yn 4,9) eme sant Yann Avielour, mignon tostañ Jezuz.\nPedomp evit reuzidi ar vaboriadezh, evit “Frilouz” hag an holl re n’o deus ket skiant an doujañs ouzh an dud-a-Zoue, evit an dud a laka mesk e speredoù an dud er meziennoù, e-lec’h klask degas dezho sklerijenn.\nEvitañ hag an dud vaoriadek (niverusoc’h-niverusañ en ur gevredigezh frankizelour (libertariste) deut eus 1968), adlennomp gourdrouz Jezuz en Aviel Sant Mazhev :\n“Mallozh d’ar bed en abeg d’e wallskouerioù !\nRak mar rank ar gwallskouerioù bezañ,\nmallozh d’an den\ne tegouezh drezañ an droukskouer.» (Mzh 18,6)\na wir galon,\nEvit Emglev An Tiegezhioù\nPeseurt ster politikel a roomp d’ar yezh ?\nEmbannet da Ebrel 1, 2016 gant emglev\nDiwar-benn ar reizhskrivadur e sav tabut c’hoazh gwech ha gwech all. Evit gwir n’emañ ket an dalc’h war an dachenn yezhoniel, war an hini politikel ne levaran ket. Gwir eo e c’heller kavout e traoñ bro-Ouelo un nebeut tud a zistag c’hoazh /marf/blif/bef/pif/evel va mamm-gaer hogen, evit lavarout ar wirionez evel m’emañ ez a war gresk e-touez ar vrezhonegerion an dud a zistag /maro/hirio pe Hirie/beo/piou/ hag all. N’eus ken met un nebeut gwenedourion, kelennerion ar braz anezho, a zeu a-benn da zerc’hel mort d’un doare diforc’h dezho-o-unan, dreist-holl, na petra distagañ H e lec’h Z pe gaver ur ZH, ha derc’hel d’o rannyezh rik zoken pa gomzont gant tud ken desket hag int war ar brezhoneg. Kement se n’eo ket sirius : ur benveg yac’h ha kreñv e rank bezan ar brezhoneg pe e vo kaset d’ar blotoù da gemer ur benveg yac’hoc’h. Ne rank ket bezan hor yezh ur mirdi troiennoù rannyezhel diniver e-lec’h pep tra, kement lavar a zo, a vefe koulz hag ar re all.\nUr yezh didammet e oa ar brezhoneg poblek, gant leun a zoareoù diforc’h evit lavarout “Maintenant” : hiziv, hirio, hirie, hiziù, hidi, hudu, ha me ‘oar-me ! Da heul Roparz Hemon ha Youenn Olier ec’h ouzomp avat n’heller ket kontañ war al luc’hajoù evit reiñ un dazont talvoudus d’hor yezh evit hor Bro. Rak eno emañ an dalc’h : peseurt ster politikel a roomp d’hor yezh ? An darn vrasañ eus an dud ne brederiont ket war se hogen a-bouez kenañ eo. Ur yezh a zo tonket da vont da goll pe da vezañ yezh ur gumuniezh a dud.\nPeseurt kumuniezh a dud e Breizh ? Pe kantadoù ha miliadoù a gumuniezhioù bihanoc’h bihanañ ha toc’hor, kumuniezhioù ar vrezhonegerion ziwezhañ a ziwar ar maez, dizesk war o yezh, kabac’h, oc’h ober o zalaroù hag o komz galleg ouzh o bugale, pe neuze ur gumuniezh leun a startijenn, troet ouzh an dazont, o chom e kêr peurliesañ, o komz brezhoneg kement ha ma c’hellont, ouzh forzh piv, desket war o yezh, gant ur raktres evit o bro ?\nNeuze an eil rummad a dud-se, an hini nemetañ a dalv ar boan komz diwar e benn amañ d’am soñj, a roio un dazont d’hor yezh, a raio ur genyezh gant dibaboù na blijint ket alïes d’ar c’hlanyezhourion.\nNeuze, ya, gwir eo, ez eus un diforc’h didec’hus etre an doare da skrivañ hag an hini da zistagañ ar brezhoneg er genyezh-se. Setu aze dres perak d’am soñj ne felle ket da Roparz Hemon degemer ar ZH e 1941 : ar gwenedeg a oa peuzvarv dija e kornioù bras a vro-Wened, evel kornog ledenez Rhuys da skouer hervez Herrieu e-unan. Ar Wenedourion kar o bro n’o devoa da zever nemet dilezel o zammig rannyezh evit mad ar brezhoneg unvan bet diazezet e 1912 war ar KLT. Se ne oa ket reizh-reizh evit gwir rak pinvidigezhioù dibar en deus ar gwenedeg, ha pergen ur wir skol a lennegezh -relijiel dreist-holl\navat- ha setu penaos e voe graet ar KLTG pe ZH e 1941, war atiz va goureontr Zavier Langleiz dreist-holl, un den en doa desket brezhoneg dre al levrioù dreist-holl KLT (c’hoari a reas roll Yann Landevenneg e 1928 pe se), ha digant liorzhour maner e dud e Kohanno Surzhur.\nRoperzh ar Mason a skrivas neuze ul levrig talvoudus-tre da heul emglev 1941 war ar reizhskrivadur. E adkopiet em eus penn da benn hag e lakaet war Wikipedia brezhonek evit diskouez mat gwir youl Roperzh ar Mason : derc’hel d’ar gwenedeg hengounel evit ar Bobl dre ma ne oa ket gouest da gemm doare skrivañ nag en em ober ouzh lennegezh Walarn a rae gant ur brezhoneg ‘uhel’, pell mat\ndiouzh o hini, hogen , evit ar vegenn hag ar rummadoù da zont, TOSTAAT, tammig ha tammig ouzh ur brezhoneg ETRE a felle da Roperzh ar Mason, a zegemerfe pinvidigezhioù ar gwenedeg dreist-holl evit an ereadurezh, gerioù dianav hag all.\nHogen sklaer e oa d’an holl e 1941 pezh n’eo ket splann ken da dud ‘zo er mareoù-mañ : war zu ar genyezh e rank an holl mont, klask tostaat an eil diouzh ar re all, freuzañ mogerioù ar rannyezhoù. Evel-se pa weler daou zen eus “ar bobl” o klask komz kenetrezo, ez eont peurliesan e galleg pa n’en me anavezont ket. Memestra, en hañv tremenet e Kerien-Loudieg em boa kejet gant ur c’houplad gwenedour eus kostez an Henbont deut eveldon da birc’hirinañ d’al Lourdez brezhon. Evel ma talc’hen me da vont hepken e brezhoneg – ur brezhoneg liv ar gwenedeg warnañ a glasken distripañ – e rae ar paotr strivoù diouzh e du da zistagañ fraeshoc’h din ar gerioù eget na rae pa gomze ouzh e wreg… Moarvat e ouie skrivañ un tamm a soñjis. Sklaer e oa din, da vihanañ e vefe bet kavet dindan berr amzer ur genyezh kenetrezomp.\nEn hevelep doare ez eus ur genyezh en em ra tamm-ha-tamm etre ar vrezhonegerion desket. Kavout a ra din ez a re bell ganti eta -se am eus meneget uheloc’h dija- gwenedourion ‘zo pa ne glaskont ket atav tostaat ouzh bloc’h ar C’HLT (betek kemm divizout emglev 1941 pa zegasont troiennoù diezhomm gwenedeg rik hep doujañ da alioù fur roperzh Ar Mason) ha kavout a ra din ivez ne ra ket bepred tud ar KLT strivoù bihan da reiñ degemer da berzhioù mat ar gwenedeg.\nSetu aze perak, p’emañ IMBOURC’H anavezet evit bezañ broadelour hor broadelouriezh n’eo ket tamm ebet an nasionalouriezh faskour pe stalinour. Lavarout a reomp ez eo Breizh hor Bro nemeti dezhi ur yezh da adsevel a-gevret gant ar vro hec’h unan war diazezoù doujus d’an holl hogen gant pennaennoù eeun evel hemañ : hor bro da zont n’en deus ezhomm ebet eus teir yezh nag eus rannyezhoù diamzeret. Ezhomm hon eus eus ur benveg kreñv gouest da empentiñ holl zoareoù ar bed arnevez a drugarez da holl binvidigezhioù ar brezhoneg a zo da bennaouiñ en holl rannyezhoù ha roudoù all, koshoc’h eus hor yezh. Setu aze penaos ez eo IMBOURC’H an ti embann en deus moulet ar muiañ a skridoù gwenedek rik er yezh peurunvan rak n’omp ket evit dilezel an darn se eus glad ar brezhoneg.\nNotenn : r ti Imbourc’h : “Chal ha Dichal », barzhonegoù gant Roperzh ar Mason, e gwenedeg 12 euro ; “Istor an Itron Varia a Lourd” gant S. Seveno, e gwenedeg 8 euro ; Enez ar Vertuz, gant Y. Marion, e gwenedeg dibenn an 18vet kantved 12 euro, ‘Tri fezh c’hoari” gant Roperzh ar Mason 5 euro ; Magazin Speredel, un oberenn wenedek eus 1790 enni 450 pajenn e 3 levrenn , an tri, 30 euro.


Enklaskour al langajoù keltiek - Spered ar vro - Le Télégramme\nEnklaskour al langajoù keltiek Réservé aux abonnés\nPublié le 31 mars 2022 à 07h00\nEmbannet ‘ raio Iwan levriou war distagadur an anvioù-lec’h. (Foto Iwan Humphreys)\nIwan Humphreys, yezhour anezhañ, a zo o labourat war ur raktres renabliñ distagadur an anvioù-lec’h e Breizh Izel.\nBarradoù avel klemmus a sko ouzh gwer CRBC Brest e-kreiz ar goañv. Emañ ar fri-furch o labourat kalz levrioù tro-dro dezhañ. Ganet eo Iwan Humphreys e 1964 e Aberystwyth e Bro-Gembre. Savet eo bet e brezhoneg ‘mod Karaez e Llanbedr, ur gêr vihan e-lec’h ma kaver ur skol-veur. E dad a roe kentelioù galleg du-hont. « D’ar poent-se ‘veze kaozet kembraeg gant an tri c’hard deus ar vugale », emezañ. Ar yezh-se a oa ivez hini ar skol. Da c’houde, n’eo ket bet pell o teskiñ saozneg gant an amezeien a oa deus Liverpool. Buhez Iwan hag e familh a lakaa an nen da veajiñ a-dreuz Europa. E vamm zo ganet : « ‘kostez Angers, e-barzh ur familh brezhonegerien deus Ponvell ». E dad a zo ganet e Liverpool e-barzh ur familh kembread.\n« ‘Oan ket gwall interceltique »\nPa oa aet Iwan war e studioù en deus choazet Istor ha kentelioù iwerzhoneg. E 1983, en em gavas ar paotr yaouank evit ar wech kentañ e Iwerzhon : « ‘oan ket gwall interceltique ». E gwirionez, emezañ, « tud a vro Gembre n’int ket intereset gant Iwerzhon. » Hervezañ ez eo disheñvel-mik istor an div vro. « Iwerzhon ‘neus kollet he langaj » hag ur bern tud zo divroet da glask o zamm bara. « Tud Kembre, tud desket war o c’hultur, ‘n om zifenne gwelloc’h ». Distreiñ a ra war e zevezh kentañ en Iwerzhon : « Me zo pratik a-wac’h, kentañ devezh ‘moa kavet tud a gaoze iwerzhoneg ». Ha lañset war hent ar studioù keltiek. Ar pezh a blij da Iwan eo labourat war an dachenn e-mesk an dud. Abalamour da se eo bet e-pad pemp bloaz o labourat evel enklaskour evit Atlas fonologiek ar c’hembraeg. Diwezhatoc’h e savas un dezenn diwar-benn an anvioù-lec’h e kontelezh Credergion. Da c’houde-se ez eas ar yezhour kelenner da Lublin, Poland, Gallways, Iwerzhon ha skol-veur Ulster. Met morse n’en deus dilezet tachenn Breizh-Izel. Bep hañv ey ae Iwan da vakansiñ e Ponvell ‘kostez Karaez : « Me ‘moa komañset despugn anvioù-lec’h ‘ba ‘r bloavezh 82, ma zad ‘oa oc’h ober ha me ‘m eus kontinuet war e lerc’h ».\nLabour pennañ buhez Iwan : an anvioù-lec’h\nSed aze labour pennañ buhez Iwan : an anvioù-lec’h. E 2014 e tiwanas gantañ ar soñj embann levrioù war an anvioù-lec’h. Soñjal a rae dezhañ : « ar c’hentañ tra eo echuiñ ‘pezh ‘noa graet ma zad etre Menez Âr’ha Min Du ». Ne oa ket sañset labourat war Breizh-Izel a-bezh. Gôut a ouie Iwan ez eo graet al labour gant enklaskerien hag evit kornioù-bro a zo (Bro Leon). Chom a ra Bro-Dreger ha Traoñ-Kerne. Ofis Publik ar Brezhoneg he deus graet he lodenn ivez « labour vat, mes mañkadennoù zo gant tout an dud ». E 2022, da betra servij kas al labour-se da benn ? An dud ne an’vezont ket o bro, trist ‘walc’h eo. « Ar mod kozh da vevañ zo echu, ‘benn ar fin an anvioù-se a deu da vezañ anvioù estren, tost disanv », emezañ. Poaniañ a ra Iwan evit ma vefe embannet al levr kentañ a-raok fin ar bloaz.\nYezhour : linguiste\nRenabliñ : recenser\nDisatagadur : prononciation\nKembread : galloise\nIwerzhoneg : irlandais\nEnklaskour : chercheur.\nIwan Humphreys, élevé en breton dans une petite ville galloise, est linguiste et spécialiste des langues celtiques. À l’université, il entreprend des études d’Histoire et d’irlandais. Rapidement, il souhaite confronter son savoir universitaire au terrain. Il travaille comme enquêteur pour un Atlas phonologique du gallois et soutient une thèse consacrée à l’étude des noms de lieux d’un comté gallois. Depuis 2015, il dirige un travail de collectage consacré aux noms de lieux de la Basse-Bretagne.


CD Katharsis (Terlat) : Prenañ dre AlbumTrad.com\nDeuet er maez e: 2010\nPadelezh en holl: 46'00\n9 bloaz, 11 soner, 5 roll-tonioù, un dek sonadeg bennak… Penaos kaozeal eus Terlat ?\nUr gleuzeur eo deuet pep hini da lakaat enni personelezh, donezon ha selaou. Ur c'hroashent lec'h m'eo bet identelezhioù, kenedoù ha mennozhioù o stekiñ an eil re ouzh ar re all. Ur skaf hejet-dihejet gant ruilh al levezonoù.\nTaol dichañs, kalz re nebeut a lec'hioù da aochañ a-benn gellout kinnig an dour a vuhez-se da eneoù ar vretoned, ken degemerus e-keñver ar veajourien vras. Amzer ur paouez e tle Terlat leuskel ur roudenn eus ar c'hildroennoù bet heuliet.\nGweadegoù kerzennoù gant spisoù, kensonioù boulouz gwezhioù 'zo, pimant gwezhioù all, ur c'han teñvalus a wragez-mor diroll ha ritm stank strapadeg an tonnoù war ar staoñ. Kridienniñ puilh a reer gant houladenn Terlat. Setu aze an disoc'h, pe d'an nebeutañ ur roudenn bennak laosket gant ar strollad, en enor da Vreizh e galon.\nTerlat - Sonerien\nGilles RIAUX : toumperezh\nGwénolé LE VILLOUX : akordeoñs\nXavier LUGUÉ : boud\nKrystian SARRAU : saksell soprano\nCharles BORDAIS : fender Rhodes\nJohann CALAC : gitar\nRenée LE VILLOUX : mouezhioù breizhek\nErwan PRIGENT : mouezhioù breizhek\nKatharsis - Bommoù da glevet\nGwelloc'h ar plugin Flash evit selaou ar bommoù da glevet.\nCD1 - Roudenn 1 - Reel\nCD1 - Roudenn 2 - Mobile perpetuel\nCD1 - Roudenn 3 - Aralambik\nCD1 - Roudenn 4 - L'appel d'air\nCD1 - Roudenn 5 - Sons of Machaut\nCD1 - Roudenn 6 - La confession des landes\nCD1 - Roudenn 7 - Problematix\nCD1 - Roudenn 8 - L'onde\nCD1 - Roudenn 9 - Elisa\nLur saoz 11,17 £\nLur suis 13,51 CHF\nDollar SU 14,83 $\nDollar Kanada 19,36 $\nYen Japan 1 539,75 ¥\nYuan Sina 97,40 ¥


Ilizioù protestant e Breizh-Veur kevezer ouzh an Iliz anglikan - Wikipedia\nIlizioù protestant e Breizh-Veur kevezer ouzh an Iliz anglikan\nDaoust da gelennadurezh an Iliz anglikan bezañ bet levezonet gant ar galvinouriezh da vare ren Edouarzh VI (1547-1553) e chomas, ur wezh an Iliz anglikan adsavet gant Elesbed Iañ (ren : 1558-1603) goude ren katolik Mari Tudur (1553-1558), hec'h aozadur hag he liderezh heñvel ouzh hini an Iliz katolik.\nDiwar neuze eta e krogas ar brotestanted saoz da enebiñ ouzh an Iliz anglikan. Gant ar galvinouriezh e voe awenet al lodenn vrasañ anezho. Dre ma vennent ul liderezh eeunoc’h ha dreist-holl glanoc’h (pure e saozneg) e voent anvet puritaned hag o luskad ar buritanelezh. Anvet e voent ivez, diwezhatoc’h dreist-holl, presbiteriz. Luskadoù protestant all a eskoras en o c’hichen, evel ar vreuriezhouriezh, displeget evit ar wezh kentañ e 1582 gant Robert Browne, pe c’hoazh ar vadezouriezh, degouezhet e Londrez e 1612, 3 bloaz goude krouidigezh ar gumuniezh vadezour kentañ e Amsterdam gant ar Saoz harluet John Smyth.\nE-pad ren Charlez I hag en Dispac’h saoz kentañ (1625-1649) ez enebas ar buritaned, a-du gant an daelidi, ouzh ar rouelourion anglikan. Trec’h Oliver Cromwell a verkas ivez hini ar buritaned bellour etre 1648 ha 1660. Daoust d’an Iliz anglikan bezañ adsavet gant Charlez II (ren: 1660-1685) e voe hemañ gougemerus da geñver ar brotestanted chomet er-maez an Iliz anglikan (presbiteriz, warlec’hidi ar buritaned; ar vreuriezhourion; ar vadezourion; ar grenerien, krouet d’ar mare-se gant George Fox…), anvet a-stroll hivizen dindan an termen digemplegourion (nonconformists); pa verkas Jakez re a gengarantez evit ar gatoligiezh hag evit roue Frañs Loeiz XIV e voe an digemplegourion e-touez e enebourion daerañ, pezh a zisoc’has war Eil Dispac’h Bro-Saoz (1688). Gant Skrid Gougemerusted 1689 e voe aotreet ar brotestanted, anvet hiviziken disrannidi (disenters), da bleustriñ didrabas o relijion. Chom a raent dispellaet diouzh ar geodedelezh leun ha diouzh pep gwir politikel avat.\nE-pad an XVIIIvet kantved ez eskoras ul luskad nevez, an hentennouriezh, savet gant John Wesley, a reas berzh betek an XIXvet kantved, e Kembre pergen, e-lec’h ma levezonas don an Emsav broadel. Ul levezon vras he deus bet an hentennouriezh war ar strollad whig ha war e warlec’hiad, ar Strollad Frankizour da c’houde, pa oa ar strollad tory, hag e warlec’hiad ar Strollad mirour da c’houde stag ouzh an Iliz anglikan.\nE 1828 o deus gounezet an disrannidi gounezet o rezidigezh, eleze in deuet da vezañ keodidi leun.\nAdtapet diwar « https://br.wikipedia.org/w/index.php?title=Ilizioù_protestant_e_Breizh-Veur_kevezer_ouzh_an_Iliz_anglikan&oldid=1543287 »\nDernière modification le 17 Kzu 2013, à 15:14\nKemmoù diwezhañ degaset d'ar bajenn-mañ d'an 17 Kzu 2013, da 15:14.


arz, arzour ? | ur blog eo …\narz, arzour ?\nPublié le 24/04/2017 par Yann-Ber\nDiforc’hañ an arz diouzh kalvezadoù nevid an arz.\nDiforc’hañ mirdi ha diskouezadeg.\nDiforc’hañ kalvezadoù ar mirdioù, bac’het, urzhiet, diouzh kalvezadoù kevredikaet dre o eskoriñ, o c’henderc’hañ, o ferzhiadur en niñvañ, dargouezh diziwezh.\nPetra a c’hell bezañ un «arz eskoriñ», parzhiat en niñvañ, disoc’h pe andon un taol nit,e-kichen nevid an arz, an arz kalvezad a chom e-par an oberiañ, a zo frouezh ha skor an ensavadurioù a ver ur Stad, a derk un tiriad, a zo ensavadekaat hag urzhasaat ar galloudoù kevredigezhel (politikerezh, armerzh, stuzegezh) ?\nArz bev a zlefe bout niñvañ, digor, kehentiñ, kelaouiñ, kevredadikaat ha n’eo ket berzañ, bevennañ, dispellaat, ren.\nHag an arzour zo un den dalc’het gant e ober arz nemetken ? Ne c’hell ket bezañ arz un arbennigiezh, un arbennikaat. Arzour a vicher a savlec’h an arz war dachenn an oberiañ hag al labour. Alese e teu an arz ensavadekaet da vezañ dre arc’hwel dispellaus, strishaus, anrezidek, ur vicher a genderc’h kalvezadoù.\nUn den da vezañ arzour a rankfe bezañ brokus, reiñ tammoù eus e vuhez d’ an hentez. Tarzhañ ar sodelloù, an harzhoù, ha n’ eo ket dastum ur glad e rankfe ober. Digor war un dremmwel, war liested ar pred e rankfe bezañ, tostaat ouzh an nit, ouzh an na vout. Ne c’hell ket bezañ ul labourer gant ur roll labour, ur gopr, un anv hag ur skritell, hogen un den a embreg ar rezid.\nSoñj a zeu din eus ur frazenn lennet pell ‘zo a-zivout an emsaver… Ne vale ket gant un aoter digor en e zorn hogen bale a ra war zremm an aoter en arvar a vezañ troc’het e daou da bep kammed.\nEvel ar furlukin a gerzh war ur gordenn stignet etre daou doenn e c’hellfe bezañ ivez, degas a ra d’an dud danvez da embregiñ o rezid pe d’ e spurmantiñ, d’ e glevout, (dezho da gemer penn an hent) dre lakaat en arvar sodelloù e vuhez.\nMar pella diouzh ar gumuniezh tud ma vev, da ziwall glanded e arz, pe ma labour eviti, e teu da vezañ ul labourer boutin, hinienn a c’hounez e vevañs, emgar, dornwezhour ampart, estlammus e genderc’hadoù zoken, hep arz na rezid avat.\nCe contenu a été publié dans eztaol par Yann-Ber, et marqué avec arzoù. Mettez-le en favori avec son permalien.


Ai‘ta! » Disoc’h ar votadeg keodedel e Roazhon 2\nDisoc’h ar votadeg keodedel e Roazhon 2\nAr strollad Ai’ta! evit difenn ha brudañ ar brezhoneg en deus aozet ur votadeg foran, etre 11e30 ha 2e30, d’ar merc’her 21 a viz Du, dirak preti ar skol-veur dirak ar savadur Erève e Roazhon 2. Hor pal a oa gouzout pehini eo ali ar studierien war an divyezhegezh brezhoneg-galleg e skolioù-meur Roazhon. Ha berzh en deus graet ar votadeg.\nAdalek 11e30 e oa stourmerien Ai’ta! war an dachenn o kinnig d’ar studierien da reiñ ho ali dre votiñ, o respont d’ar goulenn-mañ : “Daoust ha mat eo deoc’h e vefe divyezhek brezhoneg – galleg Skolioù-Meur Roazhon ?”\nSplann eo bet an disoc’h. War un hollad a 144 den bet o votiñ ez eus bet 136 o respont e oant a-du (Ya/Oui), 4 n’o deus ket a ali (N’ouzon ket/Ne sait pas), ha 4 hepken a zo a-enep (Nann/Non). 94,4% eus ar voterien a zo evit ma vo divyezheg skolioù-meur Roazhon, ha 2,77% a zo a-enep eta.\nAr strollad Ai’ta! a c’houlenn, da-heul ar voterien, e vefe doujet ouzh ar brezhoneg gant skolioù-meur Roazhon. Poent bras eo da Roazhon 2 doujañ ouzh ar pezh a zo bet dibabet o sinañ Ya d’ar brezhoneg, kinniget gant Ofis Publik ar Brezhoneg. Ar skolioù-meur all a rank ivez mont war an hent-se, o sinañ ar garta, da skouer.\n« Votadeg keodedel e skol-veur Roazhon 2\nLec’hienn nevez Ai’ta! roit ho ali »


Journal de Renaud Camus, lundi 9 novembre 2020\ncréée le mardi 10 novembre 2020, 13 h 14\nmodifiée le mercredi 10 février 2021, 23 h 46Plieux, lundi 9 novembre 2020. Simone Aeberhard, rencontrée avec Pierre comme nous rentrions du plateau, cette après-midi, alors qu’elle vaquait à ~~~~ ~~~~~~~ ~~~~~~~-~~~~~~~, ~~~~~~ ~~’~~~~~~~ ~~~ ~~~ ~~~~~~~, ~~~~~~~ ~~~~~ ~~~~~ ~~~ ~~~~~ ~~~ voulais parler, avec ~~~~ “~~~~~~~ ~~~~~”, ~~~~~ ~~~’~~~ ~~~~~ ~~~~~~ ~~~~~~~~ ~~~ ~~~~~~~~. ~~~~~ ~~~~ ~~~~ ~~’~~~~~~~~~ ~~~~ ~~~~~~~~~~ ~~~~~ ~~~ ~~~~~~ ~~ ~~~ ~~~~~~~~~~~, ~~~~~ ~~~~ ~~~~~~~ ~~~~~~~~~, ~~~ dont j’ignorais qu’il ~~~~~~ ~~~~~, ~~~ ~~~ ~~~~~~~ ~~~~~~~, ~~~~~~ ~~~~~~~~~ ~~~ ~~~~~ ~~~~~~~~~~ ~~~ ~~~~~~~~~~ ~~~ ~~~~~~~ ~~~ ~~’~~~ ~~~~~~~~ ~~~~ ~~~~~, ~~~~~~ ~~~~~ ~~~~~ ~~~~~~ ~~~’~~~~~~~~’~~~~. ~~~ ~~~~~~~ à Jacques, le ~~~~~ ~~~ ~~~~~~~, ~~~ ~~ ~~. ~~~~~~~, ~~~ ~~~~~~, ~~~~ ~~~~~~~’~~~~ ~~~~~~~~~ ~~ ~~~ ~~~~~~~~~ ~~~~ ~~~~~~~~~~~ ~~’~~~~~~ ~~~~~ ~~~~~~ ~~~~~~~~~~~ ~~~~~~~~~~~. ~~~ ~~~~ ~~~~~~~ ~~~~~~~~~~, ~~~ les années passaient, ~~~ ~~~~ ~~~~~~~~~~ ~~~~~~~~ ~~~ ~~~~~~ ~~ ~~~ ~~~~~~~~~, ~~~ ~~~~ ~~~~~ ~~~ ~~~~~~~~~~~~ ~~~~, ~~~ ~~~ ~~~~~~~ ~~~ ~~~~~~~~ ~~~ ~~~~~ ~~~ ~~~~~ ~~~~~~~~~~~~~~ ; ~~~ ~~~~~~~~~~~ l’Allemand est mort, ~~~ ~~ ~~ ~~~~~~ ~~~~, ~~~ ~~~’~~~ ~~~~~~~~~ ~~’~~~~~~ ~~~~~~~~~~ ~~~~~~, ~~~ ~~~~~~~~~~ ~~~~~~~~~, ~~~~~ ~~~’~~~ ~~~~ ~~~~~~~-~~~~~~-~~~~~ ~~~~. ~~~ ~~~ ~~~~~~~~~~~ ~~~~ ~~~~~~~ ~~~ ~~’~~~~~~~ ~~~~~~, dont cet enclos ~~’~~~~ ~~~~ ~~~ ~~~~~ ~~~~~~~ ~~~~~~, ~~~ ~~~~ ~~’~~~~~~~ ~~~~~~ ~~~ ~~~~, ~~~~ ~~~~~ ?\nIl ~~’~~~~~~~~ ~~~ ~~’~~~~~~~ ~~~~~~~ ~~’~~~~~~~, ~~~ ~~~~~-~~~~~ ~~~~~~~ potager. ~~~~~~ ~~~ ~~’~~~~~~~ qu’il ait pu ~~~~~ ~~~ ~~~~~~~~ ~~~ ~~~~~~~, ~~~ ~~~ ~~~~ ~~~~~~~~~, ~~~~~~~ ~~~~ ~~~’~~~ ~~~~~~~~ ~~~~~~~~~~~~~ ~~~~ ~~~~~~~~~~, ~~ ~~’~~~~~~~ ; ~~~ ~~~~ ~~~~~~~~ ~~~ ~~~ ~~~~~ ~~~~~~~~~~~ ~~~~~ ~~~~ légumes d’un seul ~~~~~~~ ~~’~~~~~~~~~~ ~~~~ ~~~ ~~~~~. ~~~ ~~~~~~ ~~~~~ ~~~~ ~~~~~~ (~~~ ~~~~ ~~~~~~~ ~~~ ~~~~~~~~, ~~’~~~~~~~~…).\nvoir l’entrée du lundi 9 novembre 2020 et son image dans Le Jour ni l’Heure


Gourdonerezh an deiz – Stefan Carpentier\nGoude bezañ tommet ma c’horf en ur redek e-pad 2km em eus graet an embregerezhioù-mañ:\n6 skar sailhañ + sprintañ (un 30 metrad a oa en holl) 2x 5 arreadenn;\nRampadennoù lamm war ur bank 5x 10 arreadenn;\nLammoù war un troad 45cm (lammat a raen betek lakaat ma zroad war ar bank) 5x 5 arreadenn;\nDa heul on bet o c’hoari ur pennadig gant ar barrennoù kenstur: mont war o hed war-bouez ma divvrec’h, kemer harp war ur varrenn hepken hag ober 5 poulzad. Kement-se am eus graet 3 gwech.\nGoude ez on bet gant ar skeul marmouz. Aze em eus graet an treuz 3 gwech (10 barrenn zo) hag evit echuiñ em eus treuzet a-gostez (dorn dehoù ha dorn kleiz a bep eil + ur sachadenn)\nPoent e oa din distreiñ d’ar gêr en ur redek evel-just. Ha kement ha poazhañ ma divhar em eus graet 3 sprint war-bouez krec’h er mod HIIT, d.l.e 20 eilenn striv ha 10 eilenn diskuizh. E penn-kentañ e oa em soñj ober un Tabata (d.l.e. 8 gwech 20/10) met pa’m eus komprenet ne vefen ket mui evit redek goude an trede sprint… Distroet on d’ar gêr d’ar paz.\nAuteur StefanPublié le 14 juillet 2017 Catégories Sport\n2 réflexions sur « Gourdonerezh an deiz »\nHa deuet out a-benn gant ar gordenn da lammat da c’houde?\nYa, un tammig gwelloc’h eo met n’eo ket c’hoazh evel a-raok. :p\nPrécédent Article précédent : Gouzout pelec’h emaon ganti\nSuivant Article suivant : Araokadennoù


Kant den o tañsal hag o kanañ\nPublié le 23/03/14 21:48 -- mis à jour le 00/00/00 00:00\nKanerien ha kanerezed b'an dañs pe a-dreñv ar mikroioù ha brezhoneg e pep lec'h !\nPa vez 16 kaner asambles petra'vez graet ? Kroget oa bet gant Anne-Marie ha Roland, goude Rozenn ha Silvi, Loeiz ha Paol, Gi Penseg ha Jean Billon, Christophe ha Jean, an Diaoulezed, Jean ha Christophe... Ha dansoù a bep seurt : an-dro, hanter dro, laride, gavotenn, trikot, polka plinn, klamm, kas a-barzh, ride, plinn, ...\nHa pa vez kan ha diskan, kan bro Gwened, e vez brezhoneg forzh pegement war al leurenn. Hag er sal e vanke ar rummad 25/50 vloaz : chomet er gêr, brezhoneg ebet ken gante ?\nKoulskoude an tregont bennag a dud yaouank, a youl-vat pe o kanan war al leurenn, a eskemme betek div eur vintin gant ar re gozh chomet da flapin ha da genverian brezhoneg ar vro gant ar brezhoneg desket er skolioù.\nSetu merc'hed Brandivi, Anna de Parscau, Awena Le Baron ha Mari Lorho-Pasco, kanerezed anvet «an Diaoulezed», ul levraouegerez, un edukatourez evit ar re nammet hag ur vuhezourez en un ti-feurm pedagogel, holl bet e Diwan er skolaj hag el lise. Bugon, nerzh, startijenn ...\nKan ha diskan ha bertsus : an hevelep istor ? par Kerne Multimédia le 06/11/2017\nStage de kan ha diskan à Paris, répertoire du Léon par abp le 04/11/2010\n80 vloaz Marsel Guillou 'ba Laruen par Fanny Chauffin le 07/10/2010\nStages de danse, théâtre, breton, kan ha diskan : il reste des places par Fanny Chauffin le 06/01/2010\nStage de kan ha diskan avec Ronan Gueblez par Dastum Bro Gerne le 09/11/2007\nstaj kan hadiskan par Dastum Bro Gerne le 09/11/2007\nstaj kan ha diskan e Konkerne par Dastum Bro Gerne le 01/03/2007\nStage Kan ha Diskan / A la découverte du chant à danser en Bretagne par Ti ar Vro - Bro Leon le 27/11/2006


Pajenn:Catechis, 1817.djvu/143 - Wikimammenn\nchastete, ar baourantez, an obeissanç volonter, ar yun en amser n’en deo quet ordrenet. Gallout a rer couscoude ober vœu voar an treo commandet, evel non pas en em vevi, na mont d’an danso, na laret guevier, mæs neuse mat transgresser ar vœu e rer daou bec’het, dre violation ar vœu ha hini ar gourc’hemen.\nEvit ober vœuïo, eo ret o c’hober gant reflexion, ha bezàn maestr eus ar bromesse a rer ; rac ar re a so dindan autorite ar re-all, ne ellont quef ober veuïo ep o c’honsantamant mar sel ar vœu aneze en netra tout. Ar pap en Ilis universel, pep Escop en e Escopti a chanch pe a dispanç ar vœuïo ; rаc evel m’en lavar S. Thomas, alies ar vœu na ell bezàn accomplisset ep ma c’harufe un drouc. An Ilis a exerç pouario J. С. ; dezi eo ret cavet recours. Pa ve groet vœu eo ret en accomplissa : na dleer jamæs ober vœu re vuan nac ep avis. Songet petra arruas gant Jephte ; mar o c’heus groet vœu, songet er gomportamant generus eus e verc’h.\nDaou Judæo en disput, unan aneze transpostet[sic] a goler a brononças ur blasphem. Casset e voe bete Moyses, peini ne c’houlennas decida netra quem evit bezàn consultet Doue. Doue a ordrenas ma vise ractal conduet an den-se emaez an delten, ma laçage ar re o defoa-àn clevet o daouarn voar e benn, ha neuse ma vige labeet gant ar veïn : ar pez a voe executet ; ha Doue a eure ul lezen evit ma vige labeet dre ar bobl, da laret eo, lazet a daulio meïn, ar vlasphematourien. En deiz ar sabat e voe cavet un den en desert o tastum un neubeut plous. Casset e voe da Voyses hac Aaron pere en em lequeas en\nAdtapet diwar « https://br.wikisource.org/w/index.php?title=Pajenn:Catechis,_1817.djvu/143&oldid=118167 »\nKemmoù diwezhañ degaset d'ar bajenn-mañ d'an 6 Eos 2018, da 15:49.


Pajenn:Perrot - Bue ar Zent.djvu/696 - Wikimammenn\nPajenn:Perrot - Bue ar Zent.djvu/696\nhe bugale evit en em rei holl d’an oberou a drugare. Dougen a rê dilhad dister, a starde endro d’ezi gant eur gorden leun a skoulmou ; kovez a rê bemde, epad an tregont vla divezan eus he bue, ha meur a wech er zun e tostae ouz tôl ar Zakramant, meulet ra vezo ; bep gwener e yune diwar bara ha dour. Sevel a reas manati Wastein, en eskopti Lincopen, er Sued, ha lakat a reas ennan tri-ugent leanez ; en eun ti harp ouz ar manati-ze, e lakas trizek beleg en enor d’an daouzek Abostol ha da zant Pôl, pevar avieler, en enor da bevar doktor brasan an Iliz, hag eiz manac’h d’ober al labouriou disteran war-dro d’an ti. Rei a reas d’eze reolen sant Augustin. Menec’h ha leanezed santez Berc’hed n’o deus ken mennôz nemet enori Pasion Hon Zalver hag e Vamm Zantel. Ar venec’h a dle senti ouz al leanezed evit pez a zell treo an douar, evel en Fontevrault, mes al leanezed a dle senti ouz ar venec’h, evit pez a zell treo an ene.\nGoude bezan bevet daou vla en Wastein, Berc’hed a yeas gant Katel, ar yaouankan eus he bugale, da bardonan da Rom. Lakat a reas sevel eno eun ti evit rei digemer da skolaerien ha da bardonerien he bro. He c’harante evit Jezuz-Krist a reas d’ezi mont betek Jeruzalem. O tizrei eus an Douar-Santel e kouezas klanv hag e varvas en Rom, an 23 a viz gouere 1373. Sebeliet a oe he c’horf en iliz Sant-Lauranz ; er bla war-lerc’h, Birger, he mab, ha Katel, he merc’h, a zigasas gante he relegou hag o dougas da vanati Wastein. Bonifas IX a lakas anezi e-touez ar zent, ar 7 a viz here 1391. He gouel a ve grêt en Iliz an 8 a viz here.\nDoue en devoa roët da anaout eleiz a dreo da zantez Berc’hed ; laket int bet dre skrid gant Per, eur manac’h eus Sito, ha gant Matthias, eur chaloni eus Lincopen, a oe o-daou he renerien war hent ar zantelez.\nDa gentan. — N’eo ket sin vat bevan heb eur boan, eun anken pe eun dentasion bennak, p’eo gwir Jezuz-Krist en deus lavaret : « An neb ne zoug ket e groaz n’eo ket din ac’hanon-me. »\nD’an eil. — Ar beden a galon eo magadurez an ene, ha drezi, evel dre eur c’han, eo e skuilh Doue warnomp ar gliz eus e drugare.\nD’an trede. — Arabad eo d’ec’h dilezel ar beden a galon, na pa ne gavfec’h blaz ebet ganti ; mes chomet bepred dirak Doue, hag ho polonte vat a dalvezo eur beden.\nD’ar pevare. — An neb a gouez alïes en eur fazi bennak, dre sempladurez, arabad eo d’ezan mont en dizesper evit ze, mes en em humilian : an orgouilh a ra d’an den fallgaloni, mes ar gwir humilite a ro eun nerz neve d’ar galon.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/696&oldid=140994 »


Krios - Wikipedia\nKrios (Κρίος /Kríos e henc'hresianeg), a oa un Titan, mab da Ouranos (an Oabl) ha Gaia (an Douar). Hervez Hesiodos e oa dimezet d'e hanterc'hoar Eurybia, merc'h da C'haia ha Pontos (an dour-mor). Tad eo da Astraios, Pallas ha Perses. Paosanias ar Beajour a ro anv Python evel ur mab all dezhañ.\nGant an Ditaned all e voe distroadet gant Zeus.\nUr brezel dek vloaz a voe etre an Ditaned ha doueed an Olympos, Zeus e penn arme an doueed, skoazellet gant Kikloped hag Hekatonc'hired. Pa voe echu ar brezel ha trec'h an Doueed olimpek, e voe taolet an holl Ditaned d'an Tartaros, hag eno e vezent diwallet gant an Hekatonc'hired, bugale all da Ouranos, kant dorn dezho.\nAdtapet diwar « https://br.wikipedia.org/w/index.php?title=Krios&oldid=1769482 »\nKemmoù diwezhañ degaset d'ar bajenn-mañ d'an 14 Gwe 2017, da 09:37.


Halac'ha - Wikipedia\nAn Halac'ha (הֲלָכָה, distagadur sefarad : [halaˈχa] - distagadur achkenaz [haˈloχo]; treuzlizherennet peurvuiañ halakha) eo dastumad al lezennoù relijiel yuzev tennet eus an Torah dre skrid ha dre gomz. Diazezet eo war ar gourc'hemennoù en Torah (mitzvot), displeget hag astennet gant al lezennoù talmudek ha rabinek, ouzhpenn ar c'hustumoù dastumet e labourioù evel ar Shulchan Aruch. Treiñ a reer halac'ha gant "Lezenn yuzev" alies, daoust ma vije reishoc'h lavaret "an doare d'en em zerc'hel" pe "an doare da vale". Deveret eo ar ger eus ur wrizienn a dalvez "en em zerc'hel", "mont" pe "bale". Ouzhpenn ar c'hredennoù hag an emzalc'hioù relijiel a vez reizhet gant an halac'ha, met ivez doareoù ar vuhez pemdez.\nEz-istorel, en diaspora yuzev, e servije an halac'ha da lezenn geodedel ha relijiel - d'ur mare ma ne oa ket a ziferañs etre an daou. Abaoe ar Sklêrijennoù yuzev e oa bet gwelet an halac'ha evel un dra ha ne oa ket ret heuliañ kement-se er vuhez pemdez, dreist-holl dre ma oa diazezet war disklêriadurioù ar rabined. Hiziv, er gwir israelat, lodennoù eus gwir ar familhoù hag ar statud personel dindan beli al lezioù-barn rabinek a bleg gant an halac'ha. Disheñvelderioù en halac'ha a gaver etre an Achkenazed, ar Sefaraded, ar Mizrac'hed, an Etiopianed ha strolladoù yuzev all a veve pell an eil re diouzh ar re all gwezhall.\nAdtapet diwar « https://br.wikipedia.org/w/index.php?title=Halac%27ha&oldid=1874973 »\nKemmoù diwezhañ degaset d'ar bajenn-mañ d'an 13 Mae 2020, da 13:02.


3,674 / 46,020 Strings (7 %)\nFilter ↓ • Sort ↓ • All (46,020) • Untranslated (42,187) • Waiting (138) • Fuzzy (107) • Warnings (12)\n↑\t Start a new site\t Kregiñ gant ur bajenn nevez\t Details\nKregiñ gant ur bajenn nevez\n2014-12-01 12:30:27 GMT\n↑\t Button type\t Doare ar bouezell\t Details\nDoare ar bouezell\n2014-12-01 13:35:45 GMT\n↑\t What would you like to import?\t Petra a fell deoc'h embann ?\t Details\nPetra a fell deoc'h embann ?\n2014-12-01 13:36:44 GMT\n↑\t Draft your first post\t Embannit ho notenn gentañ\t Details\nEmbannit ho notenn gentañ\n2014-12-01 09:49:16 GMT\n↑\t Don't worry, you can change it later.\t Bezit dinec'h tu zo deoc'h da cheñch an dra-se diwezhatoc'h.\t Details\nBezit dinec'h tu zo deoc'h da cheñch an dra-se diwezhatoc'h.\n2012-06-24 23:50:42 GMT\n↑\t View emails\t Gwelet dre ar munud\t Details\nGwelet dre ar munud\n2014-12-01 09:16:02 GMT\n↑\t Please enter a valid email address\t Merkit ur chomlec'h postel reizh\t Details\nMerkit ur chomlec'h postel reizh\n2011-08-12 16:51:12 GMT\nSorry, you are not allowed to filter users by capability.\t Digarezit, n'hoc'h ket aotreet da silañ an arvarerien diouzh o roll.\t Details\nDigarezit, n'hoc'h ket aotreet da silañ an arvarerien diouzh o roll.


Journal de Renaud Camus, mercredi 13 mars 2013\ncréée le jeudi 14 mars 2013, 10 h 24Mercredi 13 mars 2013, une heure moins le quart du matin (le 14). Voici que nous avons un nouveau pape, plus rapidement que l’on ne s’y attendait. Il est ~~~~~~~~ ~~~~~ ~~ ~~~~~~~ ~~~ ~~’~~~~~~~~ ~~~~~~~~~, ~~~ ~~~~ ~~~~~~~ ~~~~~~~~~ ~~~ ~~~~~~~~~~~ ~~~~~~~~~~~~. À Buenos Aires, ~~~~~ ~~~ ~~~~~~ ~~~~~~’~~ ~~~~~~~~’~~~~ ~~’~~~~~~~~~~~, ~~~ ~~ ~~~~~~ ~~~~ ~~~~~~~ ~~~~~~~~~~~~~~~ ~~~~~ ~~~~~~~~ ~~~ ~~~~~~~ ~~~~~~~~~~~~. ~~’~~~~~~~ ~~~’~~~ ~~’~~~~~~~ ~~~~ ~~~~~~~ ~~~ ~~~~~~~~, ~~~ ~~~~~~~~~~~ ~~~ Saint-Siège de ce ~~~~ ~~~~ ~~~~~~ ~~~ ~~~~~~, ~~~ ~~~~~~ ~~~ ~~~ ~~~~~~~~~~, ~~~~~~~~ ~~~~~~~~ ~~~ ~~~ ~~~~~~~~~ ~~~~~~~~~~~~ ~~~ ~~~~ ~~~~~~~~~~~~~ ~~~ ~~~~ ~~~ ~~~~~~ ~~~ ~~~~~~ (peut-être…).\nIl ~~~ fait pas grande ~~~~~~~~~~~, ~~~~~~~~~~~~~ — ~~~~ ~~~ ~~~~~ ~~~~ ~~~ ~~~~~~~, ~~~ ~~~~~~~~~~~~, ~~~~ ~~~~~~~~~~, ~~~ “~~~~~~~~~” ~~~ ~~~~ ~~~~ ~~~ ~~~~~~~~~~~~~ ~~~~~~~~~. ~~~~~ ~~~ ~~~~~~~ ~~ ~~~~~ ~~~~~~~~ d’une réputation de ~~~~~~-~~~~~~~~~ ~~~, ~~’~~~~~~~~, ~~~ ~~~~~~~ intelligence.\nToujours ~~~~ ~~’~~~~~~~~~ ~~~ Vue d’œil, ~~~ ~~~ ~~~~~~~~~~ ~~~ ~~~ ~~~~~-~~~. ~~~~~~~~~ ~~~~ ~~’~~~~~~~~~~~, ~~~~ ~~~~~, ~~~ ~~~ ~~~~~~~~~~ ~~~~~~~ ~~~~ Inhéritiers — cependant ~~~ ~~~~~ ~~~~~~ ~~~~~ ~~~ ~~~~~~, ~~’~~~~~~~~~ ~~~ ~~~~~~ ~~~~~~-~~~, ~~~~~ ~~~ ~~~~ ~~’~~~ ~~~~~~~~ ~~~~~~~~~~ ~~ ~~~~~~~~, ~~~~~ ~~~~ ~~~ ~~~~~~ ~~~~~~~~ ~~~~~~~ ~~~~~~~ ~~ ~~~ traverse.\nJ’ai plus ou ~~~~~~ ~~~~~~~~~~~~, ~~~ ~~~~~~~~ ~~~~~~ ~~~~~~~~~~~~~ ~~~~ ~~~~~~~~~, ~~’~~~~~~~ ~~~ ~~~~~~~ “~~~~~~” ~~~~~ ~~~ ~~~~~~~~ ~~~~~, ~~ ~~~~~~~ ~~~ ~~~~~~~~~. ~~’~~~ ~~~~~~~ ~~~ ~~’~~~~~~~~ L’IN-NOCENT. On ~~ trouve beaucoup d’images, ~~~~~~~~~~~~~~ ~~~ ~~~~~~~~~ ~~~ ~~~~~~~~~~~~~~ ~~~ ~~~~~~~~~, ~~~~ ~~~~~~~~~~~~~~~~ ~~~~~~~~~, ~~~~ ~~~~~~~~~ ~~’~~~~~~~~~ ~~~ ~~~~~~~, ~~~~ ~~~~~~~~~ ~~~ ~~~~ ~~~~~~~ journal, ~~~~ ~~~~~~~~~~~~ ~~~ ~~~~~~, ~~~ ~~~~~~~~~~~~~ de mes “tweets” ~~~~ ~~~ ~~~~~~~~ ~~~ Monde, ~~~ ~~~~~~~ ~~~~~~~~ ~~~ ~~~ ~~~~~~~~ ~~~~~~~~…\nvoir l’entrée du mercredi 13 mars 2013 et ses 3 images dans Le Jour ni l’Heure


(#) Sujet: Re: Eloïse Poynter. xD Ven 17 Sep - 16:46\n(#) Sujet: Re: Eloïse Poynter. xD Ven 17 Sep - 19:43\n(#) Sujet: Re: Eloïse Poynter. xD Ven 17 Sep - 22:56\n(#) Sujet: Re: Eloïse Poynter. xD Lun 20 Sep - 11:58\n(#) Sujet: Re: Eloïse Poynter. xD Jeu 15 Sep - 4:35\n(#) Sujet: Re: Eloïse Poynter. xD Jeu 15 Sep - 19:35\n(#) Sujet: Re: Eloïse Poynter. xD Jeu 15 Sep - 19:45\n(#) Sujet: Re: Eloïse Poynter. xD Sam 22 Oct - 11:44\n(#) Sujet: Re: Eloïse Poynter. xD Dim 12 Fév - 18:18\n(#) Sujet: Re: Eloïse Poynter. xD Mar 14 Fév - 20:49\n(#) Sujet: Re: Eloïse Poynter. xD Lun 17 Avr - 19:21\n(#) Sujet: Re: Eloïse Poynter. xD Mar 6 Juin - 15:36\n(#) Sujet: Re: Eloïse Poynter. xD Mar 6 Juin - 20:37\n(#) Sujet: Re: Eloïse Poynter. xD Mer 7 Juin - 8:36\n(#) Sujet: Re: Eloïse Poynter. xD Mer 7 Juin - 11:18


Tipologiezh semantikel-kevreadurezhel - Wikipedia\nEr yezhoniezh e vez implijet an termen tipologiezh semantikel-kevreadurezhel (saoz. semantico-syntactic typology) evit komz eus un doare da renkañ yezhoù ar bed hervez an doare da urzhiañ an arguzennoùsemantikel-kevreadurezhel pennañ, da lâret eo en degouezh resis-mañ:\narguzenn nemeti ur verb amdranzitivel ("S": arguzenn ar rener);\narguzenn tostañ ouzh arc'hwel graer ur verb tranzitivel ("A": arguzenn ar graer yezhadurel);\narguzenn pellañ diouzh ouzh arc'hwel gouzañver ur verb tranzitivel ("P": arguzenn ar gouzañver yezhadurel)\nTipologiezh APV kv. Tipologiezh SOV[kemmañ | kemmañ ar vammenn]\nDiorroet e oa an dipologiezh semantikel-kevreadurezhel (div. amañ APV) diwar an dipologiezh kent bet diorroet gant Joseph Greenberg anvet "tipologiezh hervez urzh ar c'hedrannoù" (saoz. constituent order typology, div. amañ SOV) diazezet war urzh ar rener ("S") ar renadenn ("O") hag ar verb ("V").\nHervez an deorienn-mañ eo chomet war-lerc'h an deorienn kent bet diorroet gant Greenberg, dreist-holl peogwir emañ diazezet war elfennoù yezhadurel europek disheñvel-krenn an eil re diouzh ar re all ("S", "V" hag "O") a c'hell bezañ didalvoud evit deskrivañ mont-en-dro yezhoù all.\nKentoc'h evit komz eus "S" hag "O" neuze e vez komzet gant an deorienn nevesañ-mañ eus "S" (rener ur verb amdranzitivel), "A" (graer ur verb tranzitivel) ha "P" (gouzañver ur verb tranzitivel).\nO vont pelloc'h e c'hell bezañ kenstrollet "A" gant "S" evel elfennoù "renerel" hag "S" gant "P" evel elfennoù "absoloutivel" hervez bep o arc'hwel e degouezh pe degouezh yezhadurel resis.\nDoareoù kavet an aliesañ[kemmañ | kemmañ ar vammenn]\nAn darn-vrasañ eus holl yezhoù ar bed (85%) a ra gant ar sistem tranzitivel, o vont eus an urzh kavet an aliesañ d'an hini kavet ar ralañ:\nAVP/SV > APV/SV > VAP/VS\nDiaes eo avat renkañ ar yezhoù a ra gant ar sistem tranztivel (15% eus holl yezhoù ar bed), implijet gante meur a urzh kemm-digemm.\nA-drugarez d'an dielfennadur-mañ e teu da vezañ sklaer ar fed ma teu arguzenn ur verb tranzitivel pellañ hec'h arc'hwel diouzh hini ar graer ("P") goude an arguzenn tostañ ouzh arc'hwel ar graer ("A") atav, hag amplegadurioù kognitivel e c'hellfe kaout ar gavadenn-mañ.\nAdtapet diwar « https://br.wikipedia.org/w/index.php?title=Tipologiezh_semantikel-kevreadurezhel&oldid=1850636 »\nKemmoù diwezhañ degaset d'ar bajenn-mañ d'an 3 Her 2019, da 09:12.


Pevare sizunvez warn-ugent war ar bloaz B - Le Diocèse de Quimper et Léon\nAccueil - Pevare sizunvez warn-ugent war ar bloaz B\nPevare sizunvez warn-ugent war ar bloaz B\nEuz an 12 d’an 18 a viz Gwengolo 2021\nPevare sul warn-ugent war ar bloaz (B)\n27 Mond a reas Jezuz, e ziskibien asamblez gantañ, etrezeg ar hêriadennou tostig-tost da Zezare-Filip. En hent, e reas ar goulenn-mañ ouz e ziskibien :\n— « Hervez an dud, piou on-me ? »\n28 Respont a rejont dezañ :\n— « Yann-Vadezour ; evid lod all, Eliaz ; evid lod all c’hoaz, unan euz ar brofeted ».\n29 Hag e houlennas outo :\n–- « Ha c’hwi, petra a lavarit ? Evidoh-c’hwi, piou ez on-me ? »\nLavared a reas Pèr dezañ :\n— « Ar Hrist ez out-te ! »\n30 Neuze e roas urz dezo chom hep komz da zén diwar e benn.\n31 Neuze e stagas da gelenn dezo e rañke Mab an Dén gouzañv kalz, beza dianzavet gand ar Re-Goz, ar Veleien-Vraz hag ar Skribed, beza kaset d’ar maro, ha tri devez goude, adsevel da veo.\n32 Ha frêz e lavare kement-se dezo. Neuze, e tennas Pèr anezañ a-gostez, hag e stagas da ober rebechou taer dezañ.\n33 Med distrei a reas Jezuz, hag o weled e ziskibien, e hourdrouzas Pèr, en eur lavared :\n— « Kee a-dreñv-din, Satan, rag n’ema ket skiant Doue ganit, skiant an dud ne lavaran ket ».\n34 Goude-ze e halvas Jezuz an dud hag e ziskibien da zond d’e gaoud, hag e lavaras dezo :\n— « M’e-neus c’hoant unan bennag dond war va lerh, dezañ trei kein dezañ e-unan, kemer e groaz ha dond d’am heul. 35 Rag an neb a fell dezañ savetei e vuhez, a gollo anezi ; med an neb a gollo e vuhez abalamour din ha d’an Aviel, a zaveteio anezi ».\n1 Echu e brezegenn dirag an dud, ez eas Jezuz e Kêr Gafarnaom.\n2 Eun ofiser e-noa eur zervicher hag a oa klañv ha dare da vervel ; kared kenañ a ree anezañ avad.\n3 Klevet gantañ ano euz Jezuz, e kasas an ofiser eun nebeud euz pennou-braz ar Juzevien d’e gaoud, evid pedi anezañ da zond da zavetei e zervicher.\n4 Digouezet e-kichenn Jezuz, eh aspedjont anezañ stard en eur lavared : « Meritoud a ra e rafes kement-se evitañ, 5 rag kared a ra or pobl : gantañ eo bet lakeet sevel deom ar zinagogenn ».\n6 Ober a ree Jezuz hent ganto, ha dija ne oa ket pell ken diouz an ti, pa zeuas mignoned d’an ofiser da lavared dezañ euz e berz :\n— « Aotrou, arabad dit kemer ar boan-ze, rag n’on ket dîn e teufes dindan va zoenn. 7 Abalamour da ze, n’em-eus ket kredet me va-unan mond beteg ennout, med lavar eur gér, ha ra vo pare va zervicher ! 8 Bez’ ez on-me dindan galloud unan all, med soudarded am-eus dindannon ; pa lavaran da unan : Kee ! ez a, da unan all : Deus ! e teu, ha d’am zervicher : Gra an dra-mañ ! hag e vez greet gantañ ».\n9 O kleved kement-se, e oe estlammet Jezuz. Trei a reas war-zu an dud a oa ouz e heul :\n— « Lavared a ran deoh, eme Jezuz : en Izrael zokén n’em-eus ket kavet ken braz feiz ».\n10 Pa zistroas ar gannaded d’an ti, e kavjont ar zervicher yah-pesk.\nMeurz 14 a viz Gwengolo\nGouel ar Groaz Savet\nYn 3, 13-17\n13 « Dén n’eo savet d’an Neñv, nemed an hini a zo diskennet euz an Neñv, Mab an Dén.\n14 « Evel ma oe savet en uhel an naer arem gand Moïzez, en dezert, evel-se ive e rañko Mab an Dén beza savet en uhel, 15 evid m’e-no drezañ ar vuhez peurbaduz kement hini a gréd ennañ.\n16 « Ken braz eo bet karantez Doue evid ar béd, m’e-neus roet e Vab unganet evid n’ez aio ket da goll kement hini a gred ennañ, med evid m’e-no ar vuhez peurbaduz.\n17 « Rag Doue e-neus kaset e Vab er béd, n’eo ket evid barn ar béd, med evid ma vo salvet ar béd drezañ ».\nMerher 15 a viz Gwengolo\nGouel Seiz Glahar ar Werhez\nYn 19, 25-27\n25 E kichenn kroaz Jezuz, e oa e vamm, ha c’hoar e vamm, Mari, gwrég Kleofaz, ha Mari-Madalen.\n26 O weled e vamm, hag en he hichenn an diskib karet gantañ, e lavaras Jezuz dezi :\n— « Maouez, setu amañ da vab ».\n27 Goude-ze, e lavaras d’an diskib :\n— « Setu amañ da vamm ».\nHag diwar an eur-ze, e kemeras an diskib anezi en e di.\nPe : Lk 2, 33-35\n33 Souezet e oa e dad hag e vamm, gand kement a glevent diwar e benn. 34 Rei a reas Simeon e vennoz dezo, hag e lavaras da Vari, e vamm :\n— « Setu m’ema ar hrouadur-mañ o kas da goll hag o kas da veza salvet kalz a dud en Izrael ; bez’ e vo eur zîn, hag a lakaio enebiez da zevel war e goust, 35 ken na vo da galon dit-te treuzet gand eur hleze. Evel-se, e vo diskuliet ar zoñjou kuzet e kalon eur halz a dud ».\n36 Pedet e oa bet Jezuz gand eur Farizian da zrebi gantañ. Mond a reas d’e di, hag Eñ ouz taol.\n37 Ha setu ma tigouezas eur vaouez euz kêr, eur beherez anezi. Klevet he-doa e oa Jezuz ouz taol e ti ar Farizian. Deuet e oa ganti eur podad alabastr leun a louzou-c’hwez-vad.\n38 Dour e-leiz ganti en he daoulagad, e chome a-dreñv da Jezuz, e-harz e-dreid. Hag e teuas he daelou da goueza war dreid Jezuz. Seha a ree anezo gand he bleo, ha rei pokou dezo, ha skuilla warno louzou-c’hwez-vad.\n39 O weled kement-se, e lavare ennañ e-unan ar Farizian e-noa pedet Jezuz :\n« Ma vije bet hemañ eur profet, e-nije gouezet piou ha peseurt maouez eo an hini a zo o touch outañ : eur behéréz ! »\n40 Neuze, e lavaras Jezuz :\n— « Lavar, Mestr », emezañ.\nHa neuze Jezuz :\n41 « Bez’ e-noa eur prester-arhant daou zleour : unan a oa dleour dezañ a bemp kant diner, egile a hanter-kant. 42 O veza ne hellent ket paea o dle, e roas diskarg d’an eil ha d’egile euz kement a zleent. 43 Pehini anezo a garo anezañ ar muia ? »\nRespont a reas Simon :\n— « Gweled a rez ar vaouez-se. Deuet on en da di, ha n’az-peus ket skuillet dour war va zreid ; hi he-deus glepiet anezo gand he daelou, ha sehet anezo gand he bleo.\n45 « N’az-peus ket poket din ; hi, abaoe m’eo deuet en ti, n’he-deus ket ehanet da rei pokou d’am zreid.\n46 « N’az-peus ket skuillet louzou-c’hwez-vad war va fenn ; hi a-vad, he-deus skuillet war va zreid louzou-c’hwez-vad a briz braz.\n47 « Abalamour da ze, e lavaran dit : pardonet eo dezi he fehejou, he fehejou ken stank, en abeg m’he-deus diskouezet kalz karantez. Med an hini a vez pardonet nebeud dezañ, a gar nebeud ».\n49 Lavared a reas enno o-unan ar re a oa bet pedet : « Piou eo an dén-mañ, hag a ya beteg pardoni ar pehejou zokén ? »\n1 C’hoarvezoud a reas gand Jezuz tremen a-dreuz kêriou ha bourhadennou, o prezeg hag oh embann Kelou-Mad Rouantèlèz Doue. Ouz e heul e oa an Daouzeg, 2 hag ive eun nebeud merhed, bet pareet gantañ diouz droug-sperejou ha kleñvejou : Mari, anvet Madalen, kaset kuit seiz diaoul diouti, 3 Janed, gwreg Kouza, merour Herodez, Suzanna ha meur a hini all a zikoure anezo diwar o madou.\n4 Dond a ree tud euz pep kêr war-zu Jezuz, hag o veza ma oa e-leiz anezo bodet en-dro dezañ, e lavaras ar barabolenn-mañ :\n5 — « Eet e oa an hader da hada e had, ha dre ma ’z ee o hada, e kouezas euz ar greun war bord an hent. Breset e oent gand an treid, ha debret gand laboused an Neñv.\n6 « Koueza a reas eul lodenn all war ar vein ; diwan a rejont ha dizeha dre ziouer a hlebor.\n7 « Koueza a reas eul lodenn all c’hoaz e-touez an dréz, hag e oent mouget gand an dréz o kreski d’o heul.\n8 « Koueza a reas ive lod euz ar greun en douar mad ; sevel a rejont ha teuler frouez : kant evid unan.\n9 Goulenn a reas e ziskibien outañ petra a oa da intent gand ar barabolenn-ze. 10 Respont a reas dezo :\n— « Deoh-c’hwi eo roet da anaoud misteriou Rouantèlèz Doue ; d’ar re all a-vad eo dre barabolennou hepken. Evel-se : Selled a reont hep gweled, kleved a reont heb intent.\n11 « Setu petra a dalvez ar barabolenn : an had eo Komz Doue.\n12 « Bez’ ez eus lod tud hag a zo war bord an hent : ar re-ze o-deus klevet ; neuze e teu an diaoul, hag e lam kuit ar Gomz euz o halonou, gand aon na zeufent da gredi ha da veza salvet.\n13 « Bez’ ez eus lod hag a zo war ar vein : pa glevont, e tigemeront ar Gomz gand levenez. Med n’o-deus ket a wriziou ; e-pad eur pennad amzer e kredont, med da vare an trubuillou, e troont kein d’ar feiz.\n14 « Ar péz a zo kouezet e-mesk an dréz eo ar re a glèv, med diwar goust an trubuillou, ar binvidigez ha plijaduriou ar vuhez, e vezont mouget en hent ha ne zeuont ket da zarevi ».\n15 « Hag ar péz a zo kouezet en douar mad eo ar re o-deus klevet ar Gomz gand eur galon eün ha mad, a vir anezi, hag a daol frouez en eur zerhel stard ».


Skandiom - Wikipedia\nKalkiom – Skandiom – Titaniom\nNiver atomek 21\nRummad kimiek Metal ardreuzat\nAozadur elektronek [Ar] 3d1 4s2\nNiver oksidadur + 3\nSkin atomek 160,6\nTolz atomek 44,955912 ± 0.000006\n1 cm3 eo ec'honad an diñs skandiom\nUn elfenn gimiek eo ar skandiom ; Sc eo e arouez kimiek, 21 e niver atomek ha 44,956 e dolz atomek. Ur metal ardreuzat eo ar skandiom.\nE 1879 e voe dizoloet dre zielfenniñ mein deuet eus Skandinavia, alese e anv.\nUr metal ardreuzat eo ar skandiom, a gaver war an Douar er gwiskadoù metaloù rouez hag uraniom kemmesket. Nebeut a vengleuzioù skandiom zo er bed : Sina, Kazakhstan, Rusia hag Ukraina eo ar broioù kenderc'her pennañ.\nDmitriy Mendeleyev en devoa rakwelet 1869 e vije un elfenn he zolz atomek etre 40 ha 48, a voe dizoloet e 1879 eta gant ar c'himiour svedat Lars Fredik Nilson hag e skipailh. War a hañval ne ouie ket Lars F. Nilson diwar-benn diougan D. Mendeleyev, a voe kelaouet gant ar c'himiour svedat all Per Teodor Cleve.\nUr metal blot neuz an arc'hant dezhañ eo ar skandiom. Da arvelen pe arroz e tro e liv pa vez lezet en aer. Gallout a ra kemmañ liv ha dileizhañ en darn vuiañ eus an trenkennoù. Aes eo da leskiñ. Hidrogen a ro pa vez mesket gant dour.\n45Sc (44,956 u) hepken a gaver en natur.\nTrizek izotop zo bet kavet, eus 38Sc betek 47Sc, ar re stabilañ o vezañ 46Sc (83,8 devezh e hanter-vuhez), 47Sc (3,35 devezh) ha 48Sc (43,7 eurvezh).\nKendeuzadoù skandiom-aluminiom a vez implijet er sevel kirri-nij hag egorlistri abalamour ma 'z int kalet ha skañv ; titaniom a vez arveret muioc'h evelato dre ma 'z eo marc'hatmatoc'h.\nLod bizhier baseball ha marc'hoù-houarn a zo graet gant kendeuzadoù Al-Sc enno. E lod pistolennoù ez eus ivez.\nKleuzeurioù (lampoù) a ro gouloù par da hini an Heol a reer dre veskañ skandiom gant elfennoù all.\n(en) American Chemical Society\n(br) (fr) AN NOALLEG Yann-Baol, Geriadur ar Gimiezh, Preder, Plomelin, 2008 (ISBN 978-2-901383-69-7) • En-linenn\n(br) (fr) AN NOALLEG Yann-Baol, Geriadur ar Fizik, Preder, Plomelin, 2006 (ISBN 978-2-901383-64-2) • En-linenn\n(fr) Annales de chimie et de physique, Gallica / Bibliothèque nationale de France\n(en) Atomic weights of the elements 2007 (IUPAC Technical Report) Pure an Applied Chemistry\n(en) Atomic Weights and Isotopic Compositions for All Elements National Institute of Standards and Technology\n(fr) Bureau de Recherche Géologique et Minière (BRGM)\n(en) CONSIDINE Glenn D., Van Nostrand's Encyclopedia of Chemistry, Wiley-Interscience, 2005 (ISBN 978-0-471-61525-5)\n(fr) DEPOVERE Paul, La classification périodique des éléments — La merveille fondamentale de l'Univers, De Boeck, Brussels, Belgia, 2002 (ISBN 978-2-8041-4107-3)\n(en) EMSLEY John, Nature's Building Blocks — An A-Z Guide to the Elements, Oxford University Press, 2001 (ISBN 978-0-19-850341-5)\nGeriadur brezhoneg An Here, Plougastell-Daoulaz, 2001 (ISBN 978-2-86843-236-0)\nÉTIENNE Guy, Geriadur ar Stlenneg, Preder, 1996 (ISBN 978-2-901383-14-7)\n(en) HOLDEN Norman, History of the Origin of the Chemical elements and Their Discoverers, New York, 2001 • Brookhaven National Laboratory\n(en) International Union of Pure and Applied Chemistry (IUPAC)\n(en) Joint Institute for Nuclear Research (ОИЯИ e Dubna)\n(en) LIDE David R., CRC Handbook of Chemistry and Physics - 88th Edition, CRC Press,2007 (ISBN 978-0-8493-0488-0)\n(en)National Nuclear Data Center\n(en) Royal Society of Chemistry\n(en) STWERTKA Albert, A Guide to the Elements, Oxford University Press, 1996 (ISBN 978-0-19-508083-4)\n↑ (en) EMSLEY John, Nature's Building Blocks : An A-Z Guide to the Elements, Oxford University Press, 2003 (ISBN 978-0-19-850340-8)\n↑ United States Geological Survey (en) Liamm oberiant 13 HER 12\nAdtapet diwar « https://br.wikipedia.org/w/index.php?title=Skandiom&oldid=1974806 »\nKemmoù diwezhañ degaset d'ar bajenn-mañ d'an 6 Meu 2022, da 09:47.


dazont | Soubenn ar geek\nDielloù evit dazont\nPosted in Levrioù bannoù-treset with tags dazont, Japan, lise, manga, marv, mignoniezh, shojo on Gwengolo 21, 2015 by geekezig\nUn deiz e resev Naho ul lizher. Ul lizher diganti dek vloaz warlerc’h. Al lizher a gont traoù a zo o vont da c’hoarvezout ha traoù he deus keuz pas bezañ graet. Souezhet eo al liseadez ha ne daol ket evez kement-se. Met pa wel eo gwir pep tra e krog da vezañ dedennet un tamm. Un deiz bennak e ra tamm-pe-damm un dra bet goulennet ganti en dazont ober hag e cheñch red an amzer un tammig. Pep tra a zo tro-dro d’ur paotr yaouank nevez erruet el lise, a zo marvet ar bloaz warlerc’h. Ur wech an amzer e vez gwelet ar strollad mignoned en dazont, o vont war bez ar paotr da skouer.\nTrist a-walc’h eo ar shojo-mañ, gant tresadennoù stil Nana un tamm (pezh a blij din neuze!). Kaoz a zo eus keuz ha melkoni, eus personelezhioù ivez, eus ar marv hag an emlazh. Kêr Matsumoto a zo lakaet war-wel en un doare efedus ivez. Plijet n’eus din kalz!\nIstor ha tresadennoù gant TAKANO Ichigo. Embannet e galleg gant Akata d’an 9 a viz Here 2014.\nPosted in Levrioù with tags arz, dazont, distopiezh, faltazi, galloud, kevredigezh, lennegezh, skiant-faltazi on Even 27, 2015 by geekezig\nPosted in Levrioù bannoù-treset with tags brezel, dazont, faltazi, Istor, relijion, skiant-faltazi on Even 10, 2015 by geekezig\nKuzuliet eo bet din al levr bannoù-treset-mañ gant Thibault, a oa war ma fost labour a-raok el levraoueg. Kendrec’hus eo pa guzul met pell on bet o kregiñ ‘barzh. Pax Romana a zo un istor beaj en amzer koulskoude, pa ‘m eus komprenet an dra-se on splujet e-barzh ! Kontet e vez un istor d’ar Roue Bihan, un istor diwar-benn penaos eo bet cheñchet ar bed… Ijinomp ez eus tud o tizoloiñ penaos beajiñ en amzer hag a ginnig o labour d’ar Vatikan. Ur raktres a vez savet neuze evit distreiñ en amzer da wellaat stad an Iliz ha da lakaat ar bed da araokaat buanoc’h. Kaset e vez ur strollad tud d’ober war-dro an dra-se.\nUr sapre levr eo Pax Romana, gant tresadennoù ispisial-tre ha kalz kaoz, lodennoù skrid a-bezh gant rentaoù-kont emvodoù etre an tudennoù. Un aergelc’h iskis-tre ha kendrec’hus a zo. Un tamm dipitus eo an doare m’eo degaset ar fin, re vuan d’am meno. Mod all eo ul levr a-feson !\nIstor ha tresadennoù gant Jonathan Hickman. Embannet e galleg gant Urban Comics d’an 20 a viz C’hwevrer 2014.\n耳をすませば (Mimi wo Sumaseba) / Si tu tends l’oreille / Whisper of the Heart\nPosted in Filmoù with tags arz, azasadenn, dazont, familh, Japan, karantez, krennarded, levrioù, skolaj, sonerezh on Ebrel 9, 2015 by geekezig\nPell zo e felle din gwelet Mimi wo Sumaseba, ur film eus studio Ghibli n’eo ket anavezet ker. Ne oa ket bet deuet er-maez james e Frañs (ret oa prenañ an DVD saoz) a-raok ar blu-ray ‘m eus bet evit ma deiz-ha-bloaz. Ur film romantel eo Mimi wo Sumaseba. Istor ur skolajiadez a blij kalz kalz ar romantoù dezhi. Un deiz bennak e tizolo e vez amprestet memes levrioù ha hi gant memes paotr bepred. Kavout a raio war-lerc’h eo ur paotr eus he skolaj. N’en em glevont ket er penn-kentañ met tamm-ha-tamm e sioula ar plac’h, dedennet gant e varregezh da sevel violoñsoù. Mont a ra ar paotr e-pad daou viz da studial e Italia. E-keit-se e tiviz ar plac’h kaout ur raktres ivez, sevel ur romant!\nUn istor karantez moutik-tre eo hag ivez ur sapre film diwar-benn ar youl da grouiñ hag an ezhomm da gaout ur pal. Brav-tre ‘m eus kavet gweledvaoù ar film (ar santual gant Sugimura da skouer), plijus aergelc’h skolaj disoursi un tamm ha ken youlek war memes tro. Ur film brav a vefe da vrudañ muioc’h, sur!\nFilm sevenet gant KONDŌ Yoshifumi. Diazezet war manga HIIRAGI Aoi. Japan, 1995, 1e51.\nPosted in Filmoù with tags beajiñ, dazont, karantez, sevel bugale, skiant-faltazi, Stadoù-Unanet on Du 16, 2014 by geekezig\nKroget e oa kentoc’h mat Interstellar daoust da draoù zo chom amsklaer (perak ‘ta ‘n eus tamm boued ebet ken met ne seblant den gouzañv e gwirionez eus an naonegezh pe eus kudennoù yec’hed ma tebront maiz nemetken? Perak e chom petrol forzh pegement?). Heuliet e vez Cooper, un intañv a oa ijinour gwechall. E verc’h a soñj dezhi ez eus un tasmant n’he c’hambr o klask kas ur gemennadenn dezho. Kavout a reont asambles ul lec’h kuzh, e lec’h ma labour an NASA. Ur raktres a zo gant an doktor Bran : klask ur blanedenn all da gas an dud warni, p’emañ an traoù o trenkañ da vat. E ken kas ez eus un eil raktres : kas danvez-babigoù skornet hag adkrouiñ an denelezh gant ar bugaleañ (PMA) (setu perak ne gasont nemet ur plac’h er spas da c’houde!). Ma, mont a ra Cooper da saveteiñ ar bed neuze gant ur skipailhig tud ha lezel e vugale war e lerc’h. Murphy, e verc’h 10 vloaz, a zo diskaret ha kounnaret bras.\nTremen a ra al lodenn war-lerc’h er spas neuze, o klask war lerc’h ur blanedenn hag o tallañ ouzh a bep seurt traoù a gavont war o hent.\nE gwirionez, darn vrasañ ar film en deus plijet kalz din, daoust d’an traoùigoù iskis ‘m eus meneget a-us. Fromus eo, brav ha kontet kentoc’h mat. Unan eus an twistoù ‘m eus kavet dic’hortoz ha plijus. Goude avat, ur wech erru mare ar c’hlozadur ‘m eus kavet e oa n’eus forzh petra. N’on ket deuet a-benn tamm ebet da grediñ en displegadenn (daoust din kavout plijus seurt traoù da gustum ^^) ha zoken ‘m eus kavet e oa torr-penn. Kavet ‘m eus e oa an hanter-eurvezh ziwezhañ un doare kliched eus filmoù Nolan dre vras (ne vanke nemet un tamm kanaouenn gant Edith Piaf :p), evel klozadur Inception met a badfe un hanter-eur e plas ur vunutenn pe nebeutoc’h. C’hoant am befe bet da heuliañ tudenn Bran kentoc’h da c’houzout petra c’hoarvez ganti met anat ne oa ket an harozez hag e oa ret diskouez nerzh ar garantez hag ar familh hag all hag all.\nUn tamm dipitet on neuze peogwir eo kentoc’h mat ar film memestra met re zisplijet on bet gant ar fin ha dibaboù ‘zo evit bezañ gouest da gomz eus an tuioù mat, ‘pezh a zo domaj da vat. Bon, lakaomp on bet laouen-tre o welet aktourien zo na ouien ket e c’hoarient er film.\nUn draig ‘m eus kavet fentus avat : n’eus ket kalz a fent e filmoù Nolan dre vras hag er film-mañ, an darn vrasañ a zeu eus ar robotoù. Ur c’hemenn a zo da welet? ^^\nFilm sevenet gant Christopher Nolan. Stadoù-Unanet, 2e49, (war skrammoù ar c’hwec’hkorn abaoe ar 5 a viz Du) 2014.


Le Télégramme - Spered ar vro - Jeremy Le Floc’h. Paotr ar bagoù\nJeremy Le Floc’h. Paotr ar bagoù\nPublié le 03 janvier 2019 à 07h00\nJeremy Le Floc’h en deus digoret e stal kalvez-bagoù e Kameled e miz Gouere 2018.\nGwechall e veze o vageal war meurvorioù ar bed. Bremañ e vez c’hoazh war ar bigi, met war an douar. Jeremy Le Floc’h en deus digoret e stal kalvez bagoù e Kameled 6 miz zo.\nEn diavaez : ar mor, ar porzh, ha sterlink an driñsoù en avel yen. En diabarzh : son an heskenn vras ha c’hwezh ar c’hoad pin hag ar c’hoad derv. Jeremy Le Floc’h zo deuet en-dro war an tamm douar patatez-mañ daou vloaz zo, goude bezañ bet o kantreal e-pad dek vloaz en Antilhez, Indonezia pe Sina, pa oa-eñ ofiser war bigi koñvers bras. « Bleniañ a raen ar vag pe labourat a raen e sal ar c’heflusker », a gont an den yaouank. Bremañ emañ Jeremy o kempenn pe o fardañ bigi koad en e garrdi bras, war porzh Kameled, e ragenez Kraon. War dor ar stal : ur banell e-lec’h m’eo skrivet ‘’Jeremy Le Floch. Kalvez bagoù’’. Ul liamm kreñv en deus an den gant ar brezhoneg : desket en doa ar yezh gant e dud kozh eus bro Garaez, pa oa-eñ krennard. Derc’hel a ra da gomz gant tud ar vro : « dont a ra gwech an amzer ur c’halvez bagoù kozh da welet ac’hanon. Poan ‘m eus da gompren anezhañ a-wechoù, met plij’ra din eskemm gantañ ! » Desket en deus gant aked gerioù e vicher e brezhoneg.\nAtalieroù an Ifern\nEvit gellout sevel e stal en deus heuliet Jeremy ur stummadur e atalieroù an Ifern e Douarnenez. « Abaoe an oad a 18 vloaz am boa c’hoant d’o’r un dra bennak gant ma daouarn, emezañ. Met gwelloc’h ‘m eus kavet kenderc’hel gant ma studioù da gentañ. Graet ‘m eus skol an ofiserien-vor en Havr-Nevez. Daou vloaz zo ‘m eus divizet tremen ar CAP kalvez-bagoù. Diaes eo bet ar stummadur, rak an darn vrasañ eus ar stajidi all a oa kilvizien dija. Ur bern traoù ‘moa da zeskiñ neuze ! » Bemdez en em gav Jeremy abred diouzh ar mintin, pa vez noz-du c’hoazh. « Evel-se on avañset mat pa en em gav poent ar banne kafe da 8 eur mintin ! », emezañ. Labour zo ! Sikouret eo bet Jeremy e-pad daou viz gant daou baotr all, evit gellet mont buanoc’h war-raok.\nE korn ar c’harrdi : ur vag koad stumm bro Iwerzhon, anvet ‘’curragh’. « Goudoret e vo ar grogenn gant lien koltaret, a zispleg Jeremy. Muioc’h evit kant eurvezh labour zo evit fardañ ur vag evelse ». En un tu all : ur vag eus 1920. « Ret eo reneveziñ pont hounnezh penn-da-benn. Echu vo ac’hann da fin miz Genver, ma labouran mat », emezañ. Evit reneveziñ ar bigi e ranker kaout danvezioù a-zoare. Aze ‘mañ an dalc’h : « c’hoant ‘moa da labourat gant koad ar vro met n’eo ket posuspl. Re glouar eo an amzer e Breizh : n’eo ket solud a-walc’h ar c’hoad tourmantin. Mat eo evit sevel tiez met pas evit ar bigi. Hennezh zo o tont eus Siberi ! » Mod all e teu ar c’hoad derv eus bro Mayenne. Bigi all zo o c’hortoz o zro. En o zouez : hini Jeremy, ur vag da vont da bourmen eus ar bloavezhioù 1960. Peadra da reiñ c’hoant d’an den yaouank da vont war-raok, evit gellet mont da vageal, pa deuio en-dro an nevez-amzer !\nKalvez bagoù (pe bigi) : charpentier marineSal ar c’heflusker : salle des machinesAr grogenn : l’enveloppeKoad tourmantin : bois de mélèzeKoad derv : bois de chêne.\nJérémy Le Floc’h a d’abord parcouru les mers du monde dans la marine marchande, avant de revenir sur la terre ferme. Il n’a pas pour autant quitté le monde des bateaux : le jeune homme s’est installé comme charpentier de marine il y a six mois sur le port de Camaret-sur-Mer, en presqu’île de Crozon. Il rénove de nombreux bateaux de promenade et en fabrique même d’autres de A à Z. Le travail ne manque pas. Un jour, Jérémy trouvera peut-être le temps de réparer son propre bateau, qui attend tranquillement son tour au fond du hangar !


Eost | 2011 | Soubenn ar geek\nDielloù evit Eost, 2011\nPosted in Levrioù bannoù-treset on Eost 30, 2011 by geekezig\nEil levrenn Fables a grog just warlerc’h al levrenn gentañ. Mont a ra Gwenn-Erc’h da welet tud ar c’hontadennoù a zo en “ti-feurm” : du-hont e chom an holl a zo heñvel ouzh loened pe n’hallont ket kuzhat en un doare dereat int disheñvel eus mab-den boutin. Met ne soñje ket dezhi e oa an tri femoc’h o prientiñ un doare dispac’h hag o sevel armoù a-benn distreiñ d’o bedoù diazez. E gwirionez e lak al levrenn-mañ da soñjal en ur gumuniezh krignet gant ur brezel diabarzh. Diskrivet mat-tre eo hag an daou “du” a seblant kaout abegoù logik. Chom a ra dudius ha fentus eveljust met un tamm preder a zo ivez. Plijus atav!\nPosted in Levrioù with tags filmoù, micher, sinema on Eost 30, 2011 by geekezig\nDastumad “Les fiches de Monsieur Cinéma” e ti Armand Colin a blij din. Levrioù brav a ginnig dizoloiñ un toullad filmoù dre un tem. Hini ar filmoù “satanazet” ‘m eus bet tro da lenn a-bezh. Meur a doare film a zo : ar filmoù n’int ket bet echuet (abalamour da gudennoù amzer hag all), ar re a zo bet difennet, ar re a zo bet frammet en un doare start (ne oa ket a-du ar broduerien gant ar sevener, traoù a seurt-se), an aktourien varv e-pad ar filmañ hag ivez ar filmoù “satanazet” o-unan evel Rosemary’s Baby pe The Omen. Un toulladig a vez kinniget evit pep rann (un dek bennak) en urzh kronologel. Kavet e vo L’enfer eveljust, The Man Who Killed Don Quixote, Something’s Got To Give (film diwezhañ Marylin Monroe), Lola Montès, Apocalypse Now, Les Amants du Pont-Neuf hag ur bern reoù all. Pep film a zo diskrivet en ur bajenn pe ziv, petra ‘oa ar raktres petra ‘zo c’hoarvezet evel kudenn evit ma teufe da vezañ ur film satanazet hag all. Simpl-tre eo ha lennet e vez buan. Reiñ a ra c’hoant dizoloiñ ar filmoù n’on eus ket gwelet pe an teulfilmoù a zo bet savet diwar-benn ar re na vo ket gwelet biken. Eveljust e vefe tu da ober ur pikol levr gant an holl filmoù satanazet hag e seblant un tamm skañv emañ met kinnig a ra ur sellig evit kompren pegen start e c’hall raktresoù zo bezañ ha zoken penaos e c’hall tremen fall an traoù goude ar filmañ a-wechoù. Ha penaos e c’hall gwallzarvoudoù reiñ brud d’ar filmoù ivez, rak meur a wech eo bet un doare brudañ “digoust”.\nPosted in Levrioù bannoù-treset on Eost 29, 2011 by geekezig\nCelle qui réchauffe l’hiver a zo ur gontadenn. Awenet moarvat gant mojennoù inuit. Kontet e vez deomp penaos eo bet ganet Amaat e fin ur goañvez start-kenañ abalamour e oa bet dizoujet d’ar speredoù (bleidi, arzhed). Brav eo an istor hag un aergelc’h un tamm ispisial a zo a-drugarez d’an tresadennoù. N’int ket dre ret brav met un dra bennak a zo, ur spered, a glot gant an istor. N’eo ket anat kompren pep tra avat, da vareoù zo ez eus kalz traoù o tremen ha n’eo ket gwall sklaer. An hollad a vez komprenet mat avat hag a zo evel ur gontadenn vrav ha dous. Un dra zo am eus kavet souezhus a oa an dibab lakaat an tudennoù da gaozeal en un doare “a-vremañ” kenañ, gant gerioù groz ha tout. Un tamm kontrol d’ar santat kontadenn hollek met degas a ra fent, sur.\nPosted in Filmoù on Eost 29, 2011 by geekezig\nMonsters a zo ur souezhadenn vrav. Seblantout a ra bezañ ur film spont diazezet war euzhviled hag n’eo ket tamm ebet a-benn ar fin. Un istor diwar-benn tud eo kentoc’h. Sam, un amerikanez yaouank a zo e Mec’hiko. Abaoe c’hwec’h vloaz ez eus boudoù iskis, treoabl er vro. Ul lodenn eus ar vro a zo “kontamet” hag a vez bombezennet bep bloaz gant arme ar Stadoù-Unanet. Ur gwallzarvoud a c’hoarvez e-lec’h m’emañ ar plac’h hag un den implijet gant he zad a vez kaset da gerc’hat anezhi. Ur gudenn a zo : daou devezh o deus evit distreiñ d’ar Stadoù-Unanet, goude-se ne vo doare ebet da vont du-hont e-pad c’hwec’h miz (prantad ar bombezadegoù). Daou amerikan int met rediet int da implij doareoù “maez lezenn” evit tizhout o bro, evel mec’hikaned a glaskfe envroañ er Stadoù-Unanet. N’eus kazi prantad birvilh ebet er film, ne vez ket gwelet an euzhviled kazi met koulskoude ez eus ur santad anken a-hed ar film. Plijus kenañ eo an div dudenn, a c’hallfe bezañ cliché spontus (ur skeudenner emgar hag ur paourkaezh plac’hig pinvidik) ha n’int ket, emdroadur o darempred a zo degaset mat. Brav spontus eo ar skeudennoù, labouret kenañ. Ar gweledvaoù a zo bamus. Ur gwir film speredek eo, savet gant nebeut a arc’hant implijet en un doare mat. Pa vez gwelet an euzhviled int graet brav. N’eus ket ezhomm da ziskouez kalz ma vez galloudus an nebeut skeudennoù gante… E gwirionez ez eo dres an doare film a ziskouez pegen mat e c’hall bezañ “filmoù bihan” keñveriet gant “euzhviled” divent Hollywood, pa vez soñjet mat ha honest.\nAlamo 1 – En première ligne\nPlijout a ra din awalc’h dastumad “1800” an ti-embann Soleil peogwir e ginnig istorioù un tamm “giz-kozh” ha klok e div levrenn. Alamo a zo unan anezho. Displeget e vo deomp un tamm penaos e oa an traoù e 1836 : Texas a zo dindan beli ar mec’hikaned hag emgannoù a vil-vern a zo gant amerikaned eveljust. Alamo a zo diwallet gant amerikaned hag un emgann kriz (anvet emgann San Jacinto) a c’hoarvezo d’an 22 a viz Ebrel… (se ‘vo en eil levrenn moarvat).\nAmañ ez eus kaoz dreist-holl eus Louis Rose, ur gall deuet da sikour an amerikaned ha Crockett, daou den gouest dabarrek gant o fistolennoù. An tu politikel a vez diskouezet dreist-holl.\nLennet e vez buan-tre ha n’eus ket kalz tra o c’hoarvezout (moarvat e vo kalz muioc’h en eil). An tresañ a zo klasel gall.\nDudius met netra dreistordinal.\nPosted in Levrioù bannoù-treset on Eost 28, 2011 by geekezig\nLennet em boa n’eus ket pell zo ur romant o tremen e bed Fables hag en doa plijet din. Deuet on a-benn da gavout ar bannoù-treset. E New York e tremen an traoù, e kumuniezh tudennoù ar c’hontadennoù a zo o vevañ aze hep na ouife den. Un deiz bennak e vez kav Jack (paotr e fav-glaz) ranndi Rozenn Ruz (c’hoar vihan Gwenn Erc’h) leun a wad hag a stlabez. Kregiñ a ra an enklask… Savet evel ur romant polis klasel, levrenn gentañ Fables a zo lusket mat ha plijus. Dizoloet e vez a bep seurt tudennoù (Belle hag an euzhvil, Gwilhoù ar bleiz, ar priñs hag all) ha kalz fent a zo ouzhpenn. Komprenet e vez un tamm petra ‘zo c’hoarvezet d’ar Rouantelezhioù a-drugarez d’un doare gouel broadel e koun al lec’hioù o deus ranket tec’hout. An tresadennoù a zo klasel ha simpl a-walc’h met efedus int, dreist-holl pa weler tresoù an tudennoù, a-wechoù e lakaont da soñjal e oberennoù Roy Lichtenstein un tamm.\nUr mennozh plijus awalc’h a zo e diazez Scénario Catastrophe. Alan a zo ur skrivagner brudet, a skriv istorioù spierezh ha traoù a seurt-se. E vreur Steven a zo eñ en arme amerikan, ne n’em glevont ket mat-tre… Pa varv Steven d’an 11 a viz Gwengolo 2001 eo diskaret Alan. E kerzh an interamant e teu un den iskis da gomz gantañ, kinniget e vez dezhañ kemer perzh en ur bodad. Ur bodad a ijinfe traoù spontus, dibosupl a-benn prientiñ ma c’hoarvezfe seurt traoù. Armoù nukleel nevez, kleñvedoù red hag all. Buan-tre e vo paouezet gant ar bodad. Kalz diwezhatoc’h e vo souezhet Alan o welet ez eus traoù ijinet gant ar bodad o c’hoarvezout. C’hoant en deus adkavout an izili all a-benn paouez tout ar senariooù o doa savet. Eveljust e vo an FBI ha tud all war o lerc’h… Un tamm luziet e teu an traoù da vezañ ur wech ma krogont d’ober tro ar bed evit paouez ar pezh o doa ijinet. Kazi re a voued a zo en istor a-benn ar fin ha kalzig traoù bet gwelet dija. An tresadennoù n’int ket dispar kennebeut. Ar c’hlozadur am eus kavet dispar avat.


Pajenn:Morvan - Buez ar Zent, 1894.djvu/13 - Wikimammenn\nPajenn:Morvan - Buez ar Zent, 1894.djvu/13\nfizianz hag ann esperans a deui enn dro. Rak hano Jezuz a zo er memes amzer sklerijenn, magadurez ha louzou : sklerijenn eo evit ar spered, magadurez evit ar galoun ha louzou evit parea klenvejou ann ene. »\nAr zent holl a zo bet devot da hano Jezuz. Ann abostol sant Paol a veze heb ehana, kouls lavaret, hano Jezuz var he vuzellou pe e beg he bluenn. Sant Ignas, merzer, en doa lakeat hano Jezuz ken doun enn he galoun ma oue kavet skrivet eno e lizerennou aour, pa oue digoret he gorf goude he varo. Greomp evel ar zent-se : leveromp aliez hano Jezuz a galoun hag a c’hinou, mes ato gant respet ha karantez. Galvomp ann hano-ze d’hor sikour pa vezimp tentet, p’or bezo eur boan bennag, pa erruo eunn drouk bennag ganeomp. Mes, dreist peb tra, goulennomp digant Jezuz, hirio hag epad hor buez, ar c’hras da c’hellout lavaret aliez, enn hor c’hlenved diveza, he hano sakr hag adorabl asambles gant hanoiou benniget Mari ha Joseph. Ann tri hano dous-se lavaret neuze gant feiz ha gant devosion, a vezo evidomp eur zoursenn a nerz e kreiz poaniou hon tremenven, hag evel eunn errez euz a euruzded ar baradoz.\nO va Jezuz, o va c’harantez,\nBezit em c’haloun bemnoz ha bemdez!\nSant Odilon, ganet enn Aovergn er bloaz 962, a ioa tri bloaz dija, ha ne valee ket c’hoaz : ne c’helle ket poueza var he zivesker. Eun devez, he vagerez hel lakeaz da azeza var bazennou eur chapel, savet enn henor d’ar Verc’hez, epad m’edo o vont da ober eur gefridi bennag enn eun ti a ioa e kichen. Ar paotrik keaz, lezet he-unan, a gavaz hirr he amzer, hag a reaz kement gant he zaouarn ha gant he dreid ma c’hellaz en em dreina betek dor ar chapel. Hogen, ann or a ioa digor, hag ac’hano ar paotrik a velaz dirazhan aoter ar Verc’hez. Neuze e poaniaz adarre da vont a ruzou ha var he grabanou betek ann\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/13&oldid=137306 »


> Kelenn an endro\nTi an natur\nUn aveadur ag ar gumun da zeskiñ an endro eo Ti an natur.\nUn aveadur da zeskiñ an endro eo Ti an natur evit kêr Wened. Galvedigezh Ti an Natur eo kizidikaat ar muiañ a dud ouzh doujañs an endro hag an natur.\nDiazezet eo dizoloadennoù ar bed zo tro-dro deomp àr ar sellet hag an arnodiñ. An danvez naturourien a zesk labourat a skipailh hag en diavaez, em aoziñ, lakaat martezeadennoù ha kejañ ouzh tud a-vicher ha skiantourien.\nTi an natur zo ivez ul lec’h degemer ha titouriñ an dud. Àr al lec’h e c’heller sellet teulioù troet àr temoù an dour, an aer, al lastez, an natur, an energiezh, hag an diorren padus… Skloaerion, bugale, studierion a gavo eno boued da sevel o zeulioù ha danevelloù pe da aoziñ abadennoù ha beajoù.\n8 straed ar Paludoù\n56 000 GWENED\nPgz : 02 97 62 59 15\nPlr : 02 97 62 59 16\nSkipailh Ti an Natur ho tegemer bep Merc’her a 8e30 da 12e hag a 2e da 5e, hag àr emgav pa garot.\nUr servij ambroug skolidi àr-droad graet gant tud a-youl vat eo Pedibus. Skoazell a ro Ti an Natur d’ar skolioù da sevel ar raktres dibar-mañ.\nPetra eo Pedibus ?\nUr servij ambroug skolidi eo Pedibus, graet àr-droad a-drugarez tud a-youl vat. Pe e vehe glav pe e vehe heol e tegemer ar vugale e meur a lec’h pe arsav beaj da eurioù resis lakaet en a-raok. Meur a bal zo d’ar pedibus:\ndistankaat tremen ar c’hirri dirak ar skol hag izelaat dre se an distaolioù gaz karbonek,\nreiñ tro d’ar vugale da vevañ ur mare eskemm ha mignoniezh e-pad ar veaj vihan-se àr droad,\no lakaat da zoujiñ d’an eurioù ha reiñ tro dezhe da erruout e koulz er skol, da dapout emrenerezh ha da ziarbenn gwelloc’h dañjerioù an hent.\nUr "Pedibus" evit ho skol ?\nTi an Natur a c’hell hoc’h ambroug en ur reiñ skoazell evit an aoziñ (studiadennoù greadusted, emvodoù kelaouiñ, atebegezhioù pep hini) hag an dafar (panellerezh, chupennoù dameuc’hiñ, disglavieroù).\nDegasomp da soñj berzh Pedisbus kentañ Gwened gant ar skol Françoise d’Amboise (ar Menemeur) kaset da benn gant renerezh ar skol ha tud ar vugale a-youl vat. Ar skol Françoise d’Amboise he deus lakaet da badout div linenn « Pedibus » (A ha B), gant ur panellerezh difiñv.\nDegemer-pad d’ar Merc’her\nUr verjez pedagogel e Gwened\nE kreisteiz Gwened , berjez pedagogel Beg an Divroidi a ro tro da vugale Gwened da heuliañ kelc’hiad buhez ar gwez fouezh ha mareoù ar frouezhadur. Ul lec’h eskemm gouiziegezhioù evit an dud deuet eo ivez. Diskouezet e vo deoc’h penaos imboudiñ, beniñ ha gwaskiñ avaloù d’ober sistr zoken.\nBERJEZ PEDAGOGEL BEG AN DIVROIDI\nÀr gumun Gwened e piaou Mirerezh ar Arvor lec’hienn gwarezet Beg an Divroidi. Un dachenn 2000 m2 zo àr al lec’hienn-mañ, hag un nebeud spesadoù gwez frouezh àrni. E-kreiz ar c’hantved tremenet e oa posupl gwelet gwez per, prun hag avaloù benet a-ungorzenn en ul liorzh person a oa àr-dro 50 metr trema an hanternoz.\nEvel merourez al lec’hienn he deus kinniget kêr Wened da Virerezh an Arvor e vehe brasaet ar verjez-mañ, gant ur pal pedagogel. E 2004 eo bet klokaet al lec’h gant spesadoù lec’hel a avaloù kontell ha sistr evel renetez Pleuwigner, an Eosteg pe Kogig an Hañv, brugnonenned, abrikezenned, flamboezenned, mesperenned, gwez avaloù stoub, gwiniennoù ha kement zo…\nReiñ a ra tro da vugale Gwened da heuliiñ kelc’hiad buhez ar gwez frouezh ha mareoù ar frouezhadur. Bez ez eo ivez ur benveg kelenn da zizoloiñ ar skiantoù hag hini an tañva dreist-holl. Ul lec’h eskemm gouiziegezhioù evit an dud deuet eo ar verjez ivez. Diskouezet e vo deoc’h penaos imboudiñ, beniñ ha gwaskiñ avaloù d’ober sistr zoken\nA-hed ar blez e vez degemeret gant kreizenn Kêr Gwened en Arvor-Baden beajoù skolioù ha kevredigezhioù. Dizoloiñ ar Mor-Bihan : natur ha glad.\nEmañ kreizenn vakañsoù Kêr Wened àr vord ar Mor-Bihan, e kumun An Arvor-Baden. A-hed ar blez e tegemer strolladoù skol ha kevredigezhioù.\nPennaennoù mont en-dro\nGellout a rit sellet hol lec’hienn àr ar chomlec’h-mañ :\nUr skouerenn a c’hallomp kas deoc’h dre lizher ivez.\nGoude un darempred kentañ gant ar Servij Buheziñ e termenomp ur program sifret.\nDa c’houde e vez kaset ur rakpriz deoc’h da zegemer pe da gemm.\nUr buhezour a zegemer ar strollad a za àr al lec’h.\nUr buhezour pad gopret gant K.O.S.G. a gas en-dro an obererezhioù sport (krapat, kaiak, gwaregañ, sportoù a-stroll) ar pesketa àr droad hag an abadennoù da zizoloiñ an endro. Ambroug a ra ivez ar strolladoù e-pad ar gweladennoù hag an troioù.\nHervez goulennoù ar strolladoù e c’hell implijidi kempenn, adtommiñ ar boued ha servijiñ ar predoù.\nda c’houzout : ar greizenn ne zegemer ket strolladoù hiniennoù.\nKOSG – SERVIJ BUHEZIÑ\n22 bali Victor Hugo – Gwened\nPgz 02 97 01 65 10\nKreizenn Vakañsoù Kêr Wened\nHent an Alre\n56870 AN ARVOR-BADEN


Kevreadurezh - Wikipedia\nEr yezhoniezh e vez implijet an termen kevreadurezh (saoz : syntax) pe ereadurezh evit komz eus studi ar reolennoù hag a dalvez er yezh-mañ-yezh da sevel frazennoù reizh e-keñver ar yezhadur. E berr e tenn ar gevreadurezh da urzh an elfennoù en ur frazenn ha d'al liammoù kenetreze.\nKregiñ a reas ar gevreadurezh gant studioù yezhadurel Panini anvet Ashtadhyayi ha kregiñ a reas ar skiant a-vremañ gant al levr Grammaire générale et raisonnée gant Antoine Arnauld. Mont war ziorren a reas studi ar gevreadurezh en XXvet kantved a-drugarez da dud brudet all evel Noam Chomsky.\nKlask a ra ar gevreadurezh kompren reolennoù mont-en-dro yezhoù resis hag ivez dre o c'heñveriañ klask goût pe reolennoù a zo boutin d'an holl yezhoù, da lâret eo perzhioù kevreadurezhel ar yezhadur hollek. Ur skiant eo ar gevreadurezh ha klask a ra deskrivañ mont-en-dro ar yezhoù evel ma vezont komzet ha skrivet kentoc'h evit sevel reolennoù evit o implijout en un doare "reizh".\nPal studioù ar gevreadurezh a c'hell kemmañ. Keit ha ma klask ar "gevreadurezh furmel" kompren ha sevel displegadennoù a denn da mont-en-dro ar yezh en empenn (ar "mont-en-dro diabarzh") e klask ar "gevreadurezh kantouezel" displegañ reolennoù mont-en-dro ar yezh evel ma vez implijet e gwirionez (ar mont-en-dro diavaez), dreist-holl dre zielfennañ skridoù.\nAdtapet diwar « https://br.wikipedia.org/w/index.php?title=Kevreadurezh&oldid=1861237 »


Un oaled hirc’hortozet evit ar sportourien | Site de Rennes, Ville et Métropole\nAccueil › Actualités › Culture, sport & loisirs › Sport › Un oaled hirc’hortozet evit ar sportourien\n- Mis à jour le mardi 08 décembre 2015\nOber sport, n’eo ket hepken bezañ trec’h war ar re all. Bezañ asambles ha kaout plijadur a zo a-bouez tre ivez. E karter Brekiniou e vez kavet meur a savadur evit ober sport. Unan a vanke koulskoude : un oaled evit bodañ an holl sportourien. Digoret eo bet nevez zo, evit brasañ plijadur kluboù Roazhon.\nUn oaled evit bodañ an holl sportourien e karter Brequigny (S. Priou)\nUr sal vras ha sklaer, dirak tachenn atleterezh Brekiniou. Setu aze ur savadur gaer evit oaled nevez sportourien ar c’harter. D'ar sadorn 28 a viz Kerzhu e oa laouen an holl evit digoradur ofisiel ar savadur-se, rak gortozet e oa abaoe pell amzer.\nDigemer ar c'hoarierien hag ar gerent\n« Ober sport zo da gentañ-penn un doare da vezañ asambles, eme Yves Kerdoncuff, besprezidant ar c’hlub Stade rennais basket. Araok, ne oa lec’h ebet evit ma c’hellje ar c’hoarierien pakañ ur banne asambles goude ar match. Rediet e oant da chom war ar parklec’h ! ». Poent bras e oa kaout un oaled evit an holl, neuze. Jacques Le Galle, Prezidant a-enor Cercle Paul Bert Bréquigny foot, a zo bet e-touez ar re gentañ o c’houlenn kement-mañ : « Bremañ e c’hellomp degemer skipailhoù o tont eus a-bell, aes eo. Hag plijusoc’h e vo ivez evit degemer tud ar vugale : un doare e vo evito da ober gwelloc’h anaoudegezh gant an dud a-youl vat a ra war-dro o bugale war an dachenn foot », emezañ.\n© S. Priou\nUr savadur a-zoare\nBez e c’hello an ti bras-mañ degemer ivez tud a bep seurt pa vo aozet kevezadegoù tennis pe neuierezh. Rak bras-tre eo ar savadur : war 410 m² e kaver ur sal divent ha pezhioù bihan tro dro evit renkañ an dafar. 573 000 € eo koustet al labourioù, «met talvezet o deus ar boan», he deus displeget Nathalie Appéré, Maerez Roazhon. «Ober sport zo ivez un doare da vezañ holl asambles en desped da liv ar c’hroc’hen, an oad pe ar relijion. Hiziv an deiz e rankomp kenderc’hel da dreuzkas ar mennozioù-se », emezi.\nBerzh a ra ar savadur abaoe miz Here : leun-chouk e vez, dreist holl d’ar sadorn. «Gortozet hon eus pell, eme Jacques Le Galle en ur vouzc’hoarzhin. Deomp-ni bremañ da lakaat an oaled-se da vevañ ! »\nLire cet article en français : un sportif très attendu\nUn foyer sportif très attendu